Študenti, ktorí pracovali na dohodu, majú dnes sťažené podmienky, pretože od minimálnej mzdy vyššie vlastne musia platiť odvody

Je pravdou, že študenti (vysokoškoláci do 26 rokov) musia od 1.januára 2013 platiť odvody pokiaľ výška ich zarobeného príjmu presiahne 155 eur mesačne. Táto úľava sa dá uplatniť len na jednu dohodu. Odvody teda platia už pri zárobku rovnajúcom sa polovici minimálnej mzdy. Tá predstavuje v roku 2013 337,7 eur .

155 eur
337,7 eur
SITA
Sociálna poisťovňa


Toto môže byť aj koniec vládnej koalície, lebo pán premiér povedal, že on spojí toto hlasovanie o tomto Dankom zákone s vyslovením dôvery vláde.

Spojenie hlasovania o návrhu Andreja Danka na úpravu dane z finančných transakcií s hlasovaním o vyslovení dôvery vláde pripustil v relácii televízie TA3 Král na ťahu zo 17. apríla 2025 predseda zboru poradcov predsedu vlády a europoslanec Erik Kaliňák. Redakcii Demagog.sk sa nepodarilo vyhľadať vyjadrenie premiéra Roberta Fica, kde by možnosť spojenia hlasovania pripustil. Robert Fico na tlačovej konferencii pripustil technické úpravy v transakčnej dani. Výrok preto hodnotíme ako nepravdivý.

Na tlačovej konferencii 27. apríla Robert Fico k návrhu Andreja Danka povedal: “Ja chcem využiť návrh zákona, ktorý predložil pán Andrej Danko práve ako platformu kde môžeme riešiť tie technické veci a keď nájdeme alternatívu na 200 miliónov tak to poďme urobiť ale to je o peniazoch o ničom inom” ( čas od 50:10). Premiér Robert Fico na tlačovej konferencii označil transakčnú daň za nezrušiteľnú a upozornil na fakt, že všetci koaliční partneri vrátane SNS za návrh na zavedenie transakčnej dane zahlasovali. Pripustil technické úpravy dane, ale snahu Andreja Danka označil za boj o politické prežitie.

Podpredseda Národnej rady SR a líder SNS Andrej Danko a skupina poslancov SNS podali 15. apríla do podateľne NR SR návrh zákona, ktorým sa má upraviť zákon o dani z finančných transakcií. Po schválení návrhu by sa daň prestala týkať fyzických osôb - podnikateľov a právnických osôb, ktorých príjmy za minulý rok neprekročili sumu 100 000 eur.

V reakcii na návrh zákona vyhlásil europoslanec a šéf zboru poradcov premiéra Erik Kaliňák, že pripúšťa možnosť spojiť hlasovanie o zrušení transakčnej dani s hlasovaním o dôvere vláde.

Andrej Danko tvrdí , že namiesto snahy o úplné zrušenie dane sa momentálne snaží len o jej obmedzenie, aby neohrozil stabilitu vlády. O jej úplné zrušenie sa bude snažiť až v novej vláde. Tlačové oddelenie strany KDH poďakovalo vo vyjadrení pre Demagog.sk za upozornenie. "Budeme presnejší, aj keď máme za to, že ak to vyhlasuje šéf Zboru poradcov predsedu vlády, tak to určite nerobí bez vedomia a súhlasu samotného predsedu vlády."

pripustil čas označil podali vyhlásil tvrdí


A v rámci nových pravidiel, ktoré sa presadzujú aj na európske úrovni, dokonca aj vy ste sa k nim hlásili, bolo, že trojročný rozpočet bude záväzný, dokonca nie že trojročný, ale štvorročný rozpočet.

Nič o nových pravidlách k troj či štvorročným rozpočtom presadzovaných na úrovni EU sa nám nájsť nepodarilo.


Podľa prieskumov Európskej únie, ako sme aj počuli, 53% ľudí nedôveruje polícii.

Dôvera v políciu je na Slovensku dlhodobo pomerne nízka. Podľa posledných údajov z mája 2017 zverejnených v prieskume Eurobarometer na zadanie Európskej komisie, na Slovensku nedôveruje polícii až 53 % obyvateľov. Zaostávame aj za našimi susednými krajinami. V Rakúsku nedôveruje polícii len 13 % populácie, v Maďarsku a v Českej republike 32 %, kým v Poľsku 42 %. Za posledný rok rástol pomer ľudí, ktorí nedôverujú v políciu na Slovensku až o štyri percentuálne body. Na základe týchto zistení výrok hodnotíme ako pravdivý.

nedôveruje Eurobarometer


...a ktorá nadviaže (vláda, koalícia, pozn.) na znižovanie nezamestnanosti, na ekonomický rast, na rast reálnych miezd...

Tento výrok hodnotíme ako pravdivý, pretože počas obdobia medzi rokmi 2012 - 2015 sa znížila nezamestnanosť, taktiež rástlo HDP a reálne mzdy sa zvyšovali.

Eurostat
ekonomika rastie
najrýchlejší rast za posledných 5 rokov
eurofondov


Počúvať o Grékoch, ktorí naozaj dostávajú príspevok na cestu z práce a do práce

Po podrobnom vyhľadávaní správ v angličtine ohľadom príspevkov na cestu do práce v Grécku sme nenašli žiadne informácie, ktoré by potvrdzovali slová Andreja Danka. Naopak, podarilo sa nám nájsť minimálne dve správy, ktoré hovoria o existencii iniciatívy s názvom "money back", ktorá združuje obchodníkov do siete, v rámci ktorej ponúkajú ľuďom poskytnutie zľavy na ich nákup v prípade predloženia cestovného lístka. Cieľom tejto iniciatívy má byť zvýšiť povedomie o environmentálnych záležitostiach a podporiť používanie hromadnej dopravy. O tejto správe informujú portály clubmetropolitan.ro a keeptalkinggreece.com s odvolaním na grécke portály.

clubmetropolitan.ro

keeptalkinggreece.com


Nemôžete hovoriť o Slovensku, o budúcnosti Slovenska, keď váš minister Uhliarik pomáha cudzej farmaceutickej firme, ktorá zarobí 10 miliónov eur.

Nie je úplne zrejmé ako sa Robert Fico k takýmto výpočtom dostal, avšak takúto sumu je možne odvodiť od minuloročnej sumy, ktorú poisťovne za túto vakcínu zaplatili a ktorá bola 9,3 mil. eur.

9,3 mil. eur.


Veľká väčšina poslancov odsúhlasila zmenu Ústavy (hovorí o súčasnej zmene Ústavy upravujúcej súdnictvo, pozn.)

Novela ústavy "o ochrane manželstva ďalších zmenách v súdnictve" bola schválená väčšinou 102 hlasov zo 128 prítomných poslankýň a poslancov. Hlasov proti bolo 18, hlasovania sa zdržali traja, nehlasovali piati a neprítomných bolo 22 zákonodarcov. Keďže 102 hlasov pohodlne prekračuje aj potrebný počet hlasov pre získanie kvalifikovanej resp. potrebnej ústavnej väčšiny (90 hlasov) a fakt, že za zmenu hlasovali aj poslanci SMER-SD a opozičných strán, hodnotíme výrok Andreja Kisku ako pravdivý. Novela ústavy, ktorá zakotvuje definíciu manželstva ako zväzku jedného muža a jednej ženy a zároveň zavádza viaceré zmeny v súdnictve. Ide napríklad o oddelenie funkcie predsedu Najvyššieho súdu a predsedu Súdnej rady, ktorého si tento orgán bude voliť sám, zmenu počtu členov menovaných prezidentov a volených sudcami a "plošné preverovanie sudcovskej spôsobilosti pre všetkých sudcov" . Dátum zverejnenia analýzy: 23.06.2014 Naspäť Nahlásiť chybu

schválená zakotvuje


Slovenská republika sa do tohto programu v roku 2011 zapojí, rozhodla aj o tom, že s objemom 45 tisíc ton, je to hodnota za desať miliónov eur.

SR dostala na potravinovú pomoc pre osoby v núdzi 4 809 692 eur od EÚ a dostupných je tiež 45 tis. ton obilia. Kombinovaná suma oboch položiek prekračuje hodnotu 10 mil. eur ,za predpokladu, že pod obilím sa myslí pšenica ( 246eur/t ). Je však rovnako možné, že údaj uvedený ministrom Simonom je správny. Záleží o aký typ obilia ide, a s akou cenou sa počíta pri výpočte.

4 809 692 eur


A tuto bolo dva týždne ticho, pretože tie prvé informácie ohľadom slintačky a krívačky boli 6. alebo 7. marca z Maďarska a ja som od pána ministra nezachytil žiadne opatrenia.

O výskyte slintačky a krívačky informovalo Maďarsko už 7. marca 2025, Slovensko v reakcii zaviedlo prvé opatrenia na hraniciach. Následne po objavení ohnísk nákazy na našom území boli prijaté ďalšie opatrenia, ktoré sa ďalej aktualizujú. Napriek kritike opozície a medializovaným prípadom, kedy mohlo dôjsť k pochybeniam konštatovala Európska Komisia, že v celkovej stratégii kontroly nákazy nezistil závažné pochybenia, aj keď Slovensku vyčítala viacero nedostatkov. Výrok Branislava Gröhlinga preto hodnotíme ako nepravdivý.

O prvom prípade slintačky a krívačky (SLAK) informovalo Maďarsko už 7. marca 2025. Prípad bol zistený v dedine Kisbajcs, blízko slovenských hraníc.

Na základe informácie z Maďarska aktivovala Štátna veterinárna a potravinová správa (ŠVPS) pohotovostné plány pripravené na takúto situáciu vrátane zavedenia kontrol na hraničných priechodoch s Maďarskom. Cieľom opatrení bolo zabrániť zavlečeniu nákazy na územie SR a prípadnému šíreniu tejto choroby.

ŠVPS prijala v dotknutých územiach opatrenia, ktoré zahrňovali zákaz premiestňovania dobytka ako aj živočíšnych produktov. Rovnako bola zakázaná aj organizácia hromadných podujatí, kde by sa dobytok mohol nachádzať.

21. marca bola SLAK potvrdená aj na juhu západného Slovenska v blízkosti maďarských hraníc. Nákaza sa tam potvrdila až na troch farmách.

Richard Takáč vyhlásil , že na miestach, kde bola potvrdená nákaza, bude nutné utratiť nakazený chov. Ministerstvo pôdohospodárstva ďalej ohlásilo aj vytvorenie dezinfekčných brodov na určených miestach, zákaz vstupu do lesov na juhozápade krajiny, celoplošný zákaz výstav zvierat či zatvorenie zoologických záhradách.

V ten istý deň zverejnila ŠVPS zoznam 5 núdzových opatrení, ktoré platia až do odvolania. Tieto opatrenia sú ďalej aktualizované.

Od 25. marca 2025, teda už po vyslovení výroku, vyhlásila vláda mimoriadnu situáciu pre celé územie Slovenskej republiky.

Podľa eurokomisára Costasa Kadisa Maďarsko a Slovensko reagovalo promptne a v súlade s platnou európskou legislatívou (v čase od 17:29 ). Reakcia vlády však bola podrobená aj kritike. Otázky sa objavili najmä ohľadom včasnosti a dostatočnej razantnosti opatrení.

Aj keď tím Európskej komisie EU-VET konštatoval , že nezistil závažné pochybenia v celkovej stratégii kontroly choroby, Slovensku vyčítal viacero nedostatkov.

Tím upozornil na oneskorenia pri zhromažďovaní a systematickom spracovaní dôležitých epidemiologických informácií ako trasovanie či prepojenie laboratórnych výsledkov s epidemiologickým vyšetrovaním. Taktiež upozornil, že je potrebné urýchliť zhromažďovanie, spracovanie a mapovanie informácií o dohľade v oblastiach s obmedzeným prístupom.

Aj keď experti Európskej komisie zhodnotili slovenské opatrenia ako primerané, na hraniciach a farmách sa vyskytli prípady, ktoré naznačovali čiastkové zlyhania.

Napriek tomu, že výskyt SLAK oznámilo Maďarsko Už 7. marca, Prvú tlačovú besedu venovanú tejto téme mal minister Takáč až 14. marca.

Kritiku spôsobilo aj zverejnenie videa, na ktorom bol podľa medializovaných informácii prevážaný utratený dobytok v neuzavretom kontajneri.

Medializovaný bol aj prípad na hraniciach, kde český príslušníci zastavili kamión s maďarskými evidenčnými značkami, ktorý bol špinavý a zo zapáchajúceho návesu vytekala tekutina pripomínajúca krv zmiešanú s vodou. Česká polícia ho vrátila na Slovensko. Tento kamión sa pravdepodobne dostal na Slovensko cez práve cez Maďarsko.

Dôveru obyvateľov k zavedeným opatreniam môžu znižovať aj protichodné vyjadrenia koaličných predstaviteľov.

Podpredseda parlamentného výboru pre pôdohospodárstvo a životné prostredie Branislav Becík z Hlasu žiadal prehodnotiť usmrcovanie zdravých chovov. Na sociálnej sieti uverejnil video, podľa ktorého sa zastavuje likvidácia zdravých domácich chovov v ochrannom pásme v obciach.

Jeho slová o niekoľko hodín poprel minister Takáč, ktorý potvrdil, že sa bude ďalej pokračovať s usmrcovaním dobytka a zopakoval, že prísne opatrenia v trojkilometrovom okruhu od ohniska nákazy sa neuvoľňujú.

Nedostatočnosť opatrení kritizovala aj opozícia. Poslanec za SaS Alojz Hlina upozornil , že kým Česko a Rakúsko dovoz zo Slovenska hneď zastavili, u nás je podozrenie, že sa mohlo dovážať naďalej. Hlina tiež upozornil aj na situáciu na hraničnom priechode v Medveďove, kde aj po potvrdení nákazy chýbali dezinfekčné brody. Vyjadrenie strany SaS pre Demagóg.sk z 2. 4. 2025: "Ide o reakciu na neexistujúce opatrenia SR na hraniciach s Maďarskom. Jedným z príkladov je kamión s Mäsom z Maďarska, ktorý prešiel cez Slovenské územie a bol zastavený až v Česku - čo znamená, že Česko kontrolovalo maďarské vozidlá na svojich hraniciach, zatiaľ čo Slovensko vozidlá idúce z Maďarska nekontrolovalo.

Iným príkladom sú dezinfekčné rohože, ktoré natočil poslanec SaS Alojz Hlina na hraniciach s Maďarskom: Autá idúce zo Slovenska smerom do Maďarska prechádzali cez dezinfekčné rohože, ale autá idúce z Maďarska na Slovensko sa nedezinfikovali - okrem neexistujúcich kontrol na hraniciach teda na hraniciach ani nefungovala dezinfekcia áut. Ironicky sa tak Maďarsko chránilo pred autami zo Slovenska, no Slovensko sa nechránilo pred autami z Maďarska - z krajiny, kde sa SLAK pôvodne vyskytla."

informovalo aktivovala prijala potvrdená vyhlásil zverejnila vyhlásila 17:29 konštatoval upozornil venovanú zverejnenie zastavili žiadal upozornil kamión


My sme ako celá frakcia (ECR, pozn.) odmietli návrh (povinné kvóty, pozn.), to bolo teraz tento týždeň, piatykrát sa o tom hlasovalo o tých kvótach. Teraz prvýkrát poslanci Smeru nehlasovali za, zdržali sa, ostatní hlasovali proti.

Sulík nešpecifikuje či mali europoslanci za SMER-SD hlasovať vždy za jednotlivé časti o kvótach alebo za návrhy ako celok. Preto sledujeme nielen hlasovania o návrhu ako celku, ale aj o jednotlivých častiach, ktoré špecificky hovoria o zavedení kvót/prerozdelenia. Sulík v prvej časti výroku spomína hlasovanie na pôde Európskeho parlamentu, ktoré sa uskutočnilo 12. apríla 2016 o balíku opatrení, v rámci ktorých sa navrhuje aj zavedenie povinných kvót. Proti hlasovala aj celá frakcia ECR, v ktorej je aj Sulík (a aj Škripek). Poslanci za SMER-SD (vo frakcii Sociálnych demokratov) Zala, Flašíková-Beňová, Maňka, Smolková sa pri hlasovaní zdržali. Zdržal sa však aj Štefanec. Nie je preto pravdou, že okrem europoslancov za SMER-SD všetci hlasovali proti. Štefanec sa zdržal. V prípade ďaších hlasovaní o kvótach v nedávnej minulosti taktiež neplatí, že vždy hlasovali poslanci SMER-SD za kvóty. Niekoľkokrát sa v prípade čiastkových návrhov alebo aj celkov zdržala napríklad Smolková. Vzhľadom na nepresnosti výrok ako celok hodnotíme ako nepravdivý. Hlasovanie 12. apríla 2016: Hlasovalo (str. 4-8) sa o nelegislatívnom uznesení, vypracované maltskou poslankyňou Robertou Metsolovou a talianskou poslankyňou Kashetu Kyengeovou, v ktorom sa riešila situácia v stredozemí a potreba holistického(celistvého) prístupu Európskej únie. Za návrh ako celok hlasovalo (str. 60-61) za 459 poslancov, proti 206 a 52 sa zdržalo. Hlasovanie 17. septembra 2015: V prípade septembrového hlasovania zo 17. septembra 2015, sa hlasovalo aj o jednotlivých článkoch tohto návrhu. Konkrétne prerozdeleniu 120 000 utečencov sa venuje článok 4(. pdf ,s.22), pričom sa hlasovalo o dvoch paragrafoch tohto článku samostatne. Všetci traja prítomní poslanci SMER-SD, Flašíková , Maňka a Zala , hlasovali proti celkovému návrhu o kvótach, no v hlasovaniach o konkrétnych článkoch paragrafu 4 tohto návrhu hlasovali títo traja poslanci za návrh. Europoslankyňa Smolková nebola na hlasovaní prítomná. Hlasovanie 9. septembra 2015: Podľa stránok Európskeho parlamentu na hlasovaní zo dňa 9. septembra 2015 o dočasných opatreniach v oblasti medzinárodnej ochrany v prospech Talianska a Grécka (legislatívne uznesenie) poslankyňa Monika Beňová sa zdržala hlasovania v konkrétnom pozmeňujúcom návrhu, kde sa kvóty spomínajú. V tomto bode sa hlasovania zdržali aj Smolková a Zala. Maňka hlasoval za. Väčšina členov Európskeho parlamentu však návrh podporila a tak sa návrh do končeného znenia dostal. Hlasovanie 27. mája 2015: Komisia navrhla prerozdelenie ďalších 40 000 utečencov ešte 27. mája 2015 , Európsky parlament o tom hlasoval až 9. septembra 2015, pričom traja europoslanci za SMER-SD hlasovali za návrh aMonika Smolková sa hlasovania zdržala. Hlasovanie 29. apríla 2015: 29. apríla 2015 hlasovali poslanci Európskeho parlamentu o Správe z mimoriadneho stretnutia Európskej rady. 4 poslanci zo SMER-SD hlasovali za túto správu, ktorá vyzývala Európsku komisiu, aby nariadila záväzné kvóty pre členské štáty EÚ. Následne Európska komisia navrhla prerozdelenie 20 000 utečencov. Dátum zverejnenia analýzy: 21.04.2016 Naspäť Nahlásiť chybu

Hlasovalo
hlasovalo
pdf
Flašíková
Maňka
Zala
Smolková
Európskeho parlamentu
Beňová
navrhla
hlasovali
Správe
hlasovali
navrhla


Keď som vymyslel rekreačné poukazy, Kažimír mi hovoril že výpadok bude 70 miliónov. Dneska sa mi ospravedlňujú, lebo vidia že zarába štát. Keď sme znížili DPH na ubytovanie, ktoré zachránilo hotely, takisto nechceli veriť, že to pomôže.

Pri zavádzaní tzv. rekreačných poukazov chýbalo vyčíslenie ich dopadu na rozpočet. Rovnako nie je jasný ich doterajší finančný prínos pre štát. Chýba tiež dôkaz, že nižšia DPH na ubytovanie mala „zachrániť” hotely. Demagóg.SK oslovil Andreja Danka so žiadosťou, aby poskytol zdroje pre svoje tvrdenia - nereagoval však. Výrok preto hodnotíme ako neoveriteľný. Dôvodová správa k novele zákona o Cestovnom ruchu, ktorý v októbri 2018 zaviedol tzv. rekreačné poukazy, uvádza v doložke vplyvov pozitívne aj negatívne dôsledky na rozpočet verejnej správy - no nevyčísľuje ich. Ministerstvo financií - vtedy pod vedením Petra Kažimíra - v stanovisku k doložke vplyvov uviedlo , že „ je potrebné v návrhu uviesť a kvantifikovať všetky potrebné finančné dôsledky (...) a to nielen na bežný rok, ale aj na tri nasledujúce rozpočtové roky.” Údaj o predpokladanom 70 miliónovom výpadku v štátnom rozpočte nie je dohľadateľný z verejných zdrojov. Rovnako ani údajné ospravedlnenie Andrejovi Dankovi. Analytici Národnej banky Slovenska v auguste 2019 uviedli , že „ vyššie využívanie rekreačných poukazov” malo vplyv na „ dvojciferné rasty tržieb reštaurácií a hotelov” a prispelo k zvyšovaniu spotreby. Nie je však jasné, ako sa to odrazilo na príjmoch štátu - a teda „že štát zarába”. Rovnako nie je jasné, či a ako prevažuje prínos rekreačných poukazov k vyššej spotrebe administratívnu záťaž, ktorú v súvislosti s nimi hlásili firmy. Nižšiu - 10% namiesto 20% - sadzbu DPH na ubytovacie služby navrhla SNS v októbri 2018, platí od januára 2019. Asociácia hotelov a reštaurácií ju vítala , opozícia kritizovala . Podľa údajov Štatistického úradu „ v júni 2019 počet návštevníkov vzrástol oproti minulému roku o 12,8% na 609 676 osôb.” Ešte viac však vzrástol počet zahraničných návštevníkov, ktorí nárok na rekreačné poukazy nemajú - o 13,4%. Je preto otázne, aký veľký vplyv malo na nárast domáceho turizmu práve zavedenie rekreačných poukazov - a nie iné faktory. Rovnako nie je jasné, na akom faktickom základe tvrdí Andrej Danko, že zníženie DPH „zachránilo hotely”. Demagog.SK oslovil aj Petra Kažimíra, aby zistil, či sa Andrejovi Dankovi skutočne ospravedlňoval. Kažimír však na žiadosť o vyjadrenie nereagoval.

správa novele uviedlo uviedli hlásili navrhla platí vítala kritizovala údajov


To bola voľba špeciálneho prokurátora, ktorý vlastne bol aj za našej vlády prevolený ten istý, ktorý bol predtým navrhnutý ešte SDKÚ.

Špeciálny prokurátor Dušan Kováčik, bol zvolený 12. mája 2004 v tajnej voľbe 118 poslancami zo 138 prítomných. Opätovne bol do funkcie zvolený 23. apríla 2009 v tajnom hlasovaní za neho hlasovalo 117 zo 139 poslancov. Avšak, ako píše HNonline.sk , do úradu ho nenavrhlo SDKÚ, ale generálny prokurátor Dobroslav Trnka na základe výberového konania, kde Kováčik uspel spomedzi štyroch kandidátov. Podobne to bolo aj v roku 2009, server s24.sk : "Špeciálneho prokurátora zvolil parlament na návrh generálneho prokurátora Dobroslava Trnku, ktorý ho vybral vo výberovom konaní. Do konkurzu sa prihlásili štyria uchádzači. Trnka napokon dvoch najúspešnejších navrhol parlamentu." Keďže R. Kaliňák sa snaží podložiť týmto tvrdením argument, že Smer-SD nemá problém zahlasovať za kandidáta navrhnutého z iného politického tábora, hodnotíme tento výrok ako zavádzajúci, keďže v prípade D. Kováčika sa nejednalo o stranícku nomináciu.

zvolený

zvolený

HNonline.sk


My na Slovensku 25 rokov po revolúcii máme 14 % ľudí nezamestnaných, a Rakúšania majú 4 %. My sme skoro najhorší v Európe a Rakúšania sú najlepší v Európe.

I. Matovič uvádza správne približné čísla nezamestnanosti a aj postavenie Rakúska a Slovenska v EU28. Výrok hodnotíme ako pravdivý. Podľa Eurostatu , má momentálne najnižšiu úroveň nezamestnanosti spomedzi členských štátov EÚ Rakúsko (4,8%), Nemecko (5,2%) a Luxembursko (6,1%) pričom tieto údaje pochádzajú z novembra 2013. Na Slovensku bola v rovnakom čase zaznamenaná 14% nezamestnanosť. Vyššiu úroveň nezamestnanosti ako Slovensko majú Portugalsko (15,5%), Cyprus (17,3%), Chorvátsko (18,6%), Grécko (27,4%) a Španielsko (26,7%). Podľa ročných údajov Eurostat, malo v roku 2012 (posledné údaje) Rakúsko nezamestnanosť na úrovni 4,3% a Slovensko na úrovni 14%. Rakúsko malo v roku 2012 najnižšiu nezamestnanosť. Slovensko bol v spoločnosti Grécka (24,3%), Chorvátska (15,9%), Lotyšska (15%), Španielska (25%), Portugalska (15,9%) a Litvy (14,3%). Podľa štvrťročných údajov Eurostat, malo v 3. štvrťroku 2013 Rakúsko nezamestnanosť na úrovni 4,9% a Slovensko na úrovni 14,3%. Rakúsko malo v roku 2012 najnižšiu nezamestnanosť. Slovensko bol v spoločnosti Grécka (27,6%), Chorvátska (17,8%), Španielska (26,6%), Portugalska (16%) a Cyprus (16,6%). Nezamestnanosť na Slovensku počas uplynulého roka stagnovala. V novembri 2012 malo Slovensko 14,4%, v auguste 2013 14,3%, v septembri 2013 takisto 14,3% a posledné merania z novembra 2013 udávajú výšku nezamestnanosti 14,0%. Nezamestnanosť na Slovensku stále medzi tými najvyššími v EŮ, za posledný rok nastal pokles miery nezamestnanosti o 0,4%. Dátum zverejnenia analýzy: 13.01.2014 Naspäť Nahlásiť chybu

Eurostatu ročných štvrťročných


Po roku 2005, keď Kiska nebankovku a splátkové firmy predal, ale naďalej pôsobil v Dozornej rade Consumer Finance Holdingu, čelil holding pokutám od Slovenskej obchodnej inšpekcie. Tá mala viacero výhrad k rôznym produktom. „O skutočnej cene a podmienkach spotrebiteľského úveru sa spotrebiteľ dozvedá až zo splátkového kalendára, ktorý je mu však doručovaný až po podpise zmluvy, kedy už nemôže zrušiť účinky svojho konania,“ napísala Slovenská obchodná inšpekcia v rozhodnutí o udelení pokuty pre Consumer Finance Holding.

Voči Consumer Finance Holdingu bolo vedených viacero konaní, najmä Slovenskej obchodnej inšpekcie. Mimo iného boli holdingu vytknuté aj spomenuté nekalé obchodné praktiky, viď napr. rozhodnuti e Krajského súdu v Prešove:

rozhodnuti tu tu tu tu


Súkromné zdravotné poisťovne vymyslela vláda, v ktorej sedel pán Bugár.

Spôsob súkromných poisťovní, tak ako ich poznáme dnes, nastavila vláda M. Dzurindu v roku 2004. V tejto vláde však nesedel Bugár. Strana SMK bola koaličnou stranou, no Bugár nemal nikdy žiadnu funkciu vo vláde. V danom čase bol podpredsedom NR SR. Výrok hodnotíme ako zavádzajúci. Vládny dokument k unitárnemu systému zdravotného poistenia však uvádza , že pluralitný systém zdravotných poisťovní existoval už v roku 1995: " Zákonom č. 273/1994 Z.z. vznikla s účinnosťou od 1.1.1995 Všeobecná zdravotná poisťovňa a vytvoril sa systém plurality v zdravotnom poistení. Od roku 1995 vzniklo postupne 14 zdravotných poisťovní. Väčšina z nich zanikla zlúčením s inou zdravotnou poisťovňou. Existujú však dva prípady zdravotných poisťovní (Perspektíva a Európska zdravotná poisťovňa), ktoré po svojom zániku po sebe zanechali vysoké neuhradené záväzky voči poskytovateľov zdravotnej starostlivosti (došlo k presunu strát na poskytovateľov, štátne poisťovne alebo verejné rozpočty). Cieľom legislatívy od roku 2005 bolo vytvoriť na poistnom trhu konkurenčné prostredie, ktoré by viedlo k efektívnejšiemu využitiu zdrojov, zvýšeniu kvality zdravotnej starostlivosti a ktoré by poistencom ponúkalo širšiu možnosť výberu medzi zdravotnými poisťovňami. Fico má na mysli zákon o zdravotnom poistení z roku 2004, ktorý vytvoril trh zdravotného poistenia. Dnes na Slovensku pôsobia tri poisťovne - DÔVERA zdravotná poisťovňa, a.s., Všeobecná zdravotná poisťovňa, a.s., Union zdravotná poisťovňa, a.s. Dátum zverejnenia analýzy: 24.11.2014 Naspäť Nahlásiť chybu

vláda podpredsedom uvádza poistení


Tá výzva je pre tých, ktorí sa neživia, neživia poľnohospodárstvom, je to pre tých drobných chovateľov, ktorí to chovajú pre svoju vlastnú potrebu, ale tých, pre ktorých je to živobytie, pre tých žiadna výzva nie je.

Ministerstvo pôdohospodárstva vyhlásilo výzvu na dotáciu pre chovateľov hospodárskych zvierat, ktorí nevykonávajú chov ako podnikateľskú činnosť. Pre podnikateľov v tejto oblasti v súčasnosti nie je vyhlásená podobná výzva. Výrok hodnotíme ako pravdivý.

Ministerstvo pôdohospodárstva vyhlásilo výzvu , ktorá je určená pre chovateľov hospodárskych zvierat, ktorí nevykonávajú chov ako podnikateľskú činnosť. Tí môžu požiadať o dotácie do 30. septembra 2025.

Podmienky výzvy vylučujú osoby, ktoré podnikajú v oblasti chovu zvierat alebo už poberajú iné verejné prostriedky na rovnaké náklady. Žiadateľ musí byť fyzickou osobou, nemať nedoplatky voči štátu, byť zapísaný v Centrálnom registri hospodárskych zvierat a podať kompletnú žiadosť v stanovenom termíne.

V súčasnosti sa na stránke Ministerstva pôdohospodárstva nenachádza žiadna výzva pre podnikateľov v oblasti chovu.

výzvu vylučujú nenachádza


Nemeckí a francúzski akcionári vytiahli za 10 rokov z SPP 3,5 miliardy eur na dividendách.

K číslu 3,5 mld. eur z dividend za 10 rokov sa dostaneme na základe výročných správ prepočítaných konverzných kurzom. Je potrebné upozorniť, že v prípade, ak by sme prepočítavali dividendy v rokoch 2002-2008 priemerným kurzom koruny voči euru, výška dividend za 10 rokov by nedosiahla úroveň 3,5 mld. eur. Výška vyplatených dividend v rokoch 2003-2011 bola na úrovni približne 3,3 mld. eur, v prípade prepočítavania dividend z rokov 2003-2008 konverzným kurzom. Údaj za rok 2002 o výške vyplatených dividend sa vo výročnej správe 2002 nenachádza. Ak by sme za rok 2002 predpokladali výšku vyplatených dividend minimálne na úrovni roka 2003, výška vyplatených dividend v rokoch 2002-2011 by sa pohybovala na úrovni približne 3,4 mld. eur, čo možno uznať ako 3,5 mld. eur. K číslu blízkemu 3,5 miliard by sme sa dostali taktiež pokiaľ by sme počítali dividendy za posledných desať rokov (teda za obdobie 2003-2012), avšak iba v prípade, že by sme ako výmenný kurz za všetky obdobia použili konverzný kurz. Na základe údajov z výročných správ SPP, boli zahraničnému akcionárovi pri prepočte konverzným kurzom medzi rokmi 2003-2012 vyplatené dividendy vo výške 3,657 miliard eur. Nasledujúca tabuľka sumarizuje výplatu dividend za obdobie rokov 2003-2012 pri prepočte konverzným kurzom: Rok Vyplatené dividendy celkovo* Vyplatené dividendy zahraničným akcionárom* 2003 252,01 123,48 2004 613,46 300,59 2005 646,68 316,88 2006 675,81 331,19 2007 1422,19 696,87 2008 819,89 401,75 2009 829,98 406,69 2010 838,98 411,1 2011 570,97 279,77 2012 793 388,57 Spolu 7462,97 3656,89 Zdroj : Výročné správy SPP * Hodnoty medzi rokmi 2003-2008 sú prepočítané na základe konverzného kurzu. Michal Hudec z energy analytics vypočítava, že pokiaľ sú dividendy za roky 2002-2008 počítané na základe priemerných ročných kurzov v danom období, za desaťročné obdobie 2002-2011 bolo na dividendách vyplatených 6,27 miliard eur, z čoho 3,07 miliardy získali zahraniční akcionári. Iba pokiaľ by sme pripočítali dividendy za rok 2012 vo výške 388,57 eur, bude celkový objem vyplatených dividend približne 3,46 miliárd. Sú to však dividendy za obdobie 11 rokov a nie 10 ako uvádza Fico. Dátum zverejnenia analýzy: 23.09.2013 Naspäť Nahlásiť chybu

výročných správ
Zdroj
Michal Hudec
2012


Prezident nenavrhuje štátny rozpočet, prezident nenavrhuje zákony.

Ústava SR taxatívne vymenúva ústavné právomoci prezidenta SR v čl.102. Je pravdou, že prezident nemá zákonodárnu iniciatívu a teda ani nemôže navrhovať štátny rozpočet, ktorý sa predkladá vo forme zákona (.pdf, článok 58). Prezident SR disponuje jedine právomocou kontrasignácie a suspenzívnym vetom v rámci legislatívneho procesu,čo značí neabsolútnosť jeho odmietavého stanoviska nekotrasignovať navrhovaný zákon v zmysle nadobudnutia platnosti. Výrok hodnotíme ako pravdivý.

čl.102 (1) Prezident …f) podpisuje zákony, …o) môže vrátiť Národnej rade Slovenskej republiky zákon s pripomienkami do 15 dní od doručenia schváleného zákona, p) podáva Národnej rade Slovenskej republiky správy o stave Slovenskej republiky a o závažných politických otázkach, …

Štátny rozpočet navrhuje vláda (.pdf, článok 119) Slovenskej republiky a schvaľuje ho NR SR.

Ústava SR
vláda


...po tlačovej konferencii, kde ma opozícia obvinila, som sám povedal, že je nevyhnutné a som pripravený špeciálnemu prokurátorovi predložiť všetky dokumenty...

Robert Kaliňák predstúpil pred médiá ku kauze Bašternák 13. júna, predtým dokumenty predložil aj koaličnej rade . Opoziční poslanci mali tlačovú konferenciu k téme kauzy Bašternák po sneme SaS 11. júna ako reakciu na správy o zadŕžaní Filipa Rybaniča, asistenta Jozefa Rajtára. Robert Kaliňák reagoval na obvinenia a výzvy opozície cez svojho hovorcu ešte v ten deň a oznámil, že je pripravený vyvrátiť nepravdivé informácie aj pred špeciálnym prokurátorom. Výrok preto hodnotíme ako pravdivý. "Minister vnútra Kaliňák (Smer-SD) je pripravený pred špeciálnym prokurátorom Kováčikom kedykoľvek vyvrátiť obludné klamstvá a podsúvané nepravdivé informácie, s ktorými prichádza opozícia bez relevantných dôkazov. Vyhlásil to už v sobotu 11. júna jeho hovorca Ivan Netík v reakcii na tlačovú konferenciu SaS, na ktorej liberáli vyzvali na Kaliňákovo odvolanie pre údajné prepojenie s daňovou kauzou podnikateľa Ladislava Bašternáka." Robert Kaliňák mal dokumentami reagovať na obvinenia opozície v kauze Bašternák. Dokumenty zahŕňali výpisy z účtu, na ktorý mali prísť zisky zo spoločnosti B. A. Haus. Špeciálny prokurátor 13. júna vydal pokyn , aby NAKA preverovala podozrenie zo spáchania trestných činov Roberta Kaliňáka a Jána Počiatka. Dátum zverejnenia analýzy: 20.06.2016 Naspäť Nahlásiť chybu

médiá
koaličnej rade
tlačovú konferenciu
reagoval
dokumentami
pokyn


...momentálne iba 5 krajín v Európskej únii si vymieňa informácie s Europolom. Jednou z tých krajín je aj Slovensko, aj Nemecká republika.

Dostupné informácie naznačujú, že so zdieľaním informácií pre Europol má v súčasnosti viacero štátov problém, nechcú, aby ich informácie boli dostupné prostredníctvom Europolu pre iné štáty. Nedávne stretnutie ministrov spravodlivosti a vnútra štátov EÚ vyústilo v odporúčania na zmenu tohto stavu. Nie sú vak známe informácie o tom, ktoré konkrétne štáty doteraz informácie poctivo poskytovali. Výrok preto hodnotíme ako neoveriteľný. Určitú kritiku pre členské štáty kvôli poskytovaniu informácií Europolu potvrdzuje aj článok práve o stretnutí ministrov vnútra, na ktorom sa zúčastnil aj Kaliňák: " About half the information in the hands of the European police agency Europol is provided by just a few of the 28 member countries. " Neuvádza sa však presný počet krajín, ktoré informácie skutočne poskytujú. Neochotu členských štátov zdieľať informácie pre iné štáty a to aj prostredníctvom Europolu bola spomenutá aj v príspevku na tohtoročnej odbornej konferencii k tejto tematike.".. even in the context of Europol, a member State has the right to refuse to transfer information to another member State ." Podobne aj z oficiálnych záverov schôdzky ministrov vyplývajú odporúčania na posilnenie poskytovania informácií, no neuvádza sa doterajší stav, teda ani presné vymenovanie štátov, ktoré doteraz informácie skutočne poskytovali Europolu. Oficiálne informácie o Europole a jeho fungovaní uvádzajú rôzne povinnosti štátov a oblasti pôsobnosti Europolu, nezmieňujú však ako vyzerá v praxi reálne dodržovanie súvisiacich dohôd. Europol má aktívne spojenie so všetkým 28 členskými štátmi únie, pričom v každom z nich sídli národná ústredňa Europolu . Podľa zverejneného dokumentu EÚ o posilnení spolupráce v oblasti presadzovania práva v EÚ: Európsky model výmeny informácií (EIXM), sa EÚ zasadzuje o spoločné bezpečnostné a protikriminálne opatrenia v rámci hraníc EÚ a Schengenského priestora. Na výmenu informácií medzi jednotlivými členskými štátmi a orgánmi je v rámci politík EÚ implementovaných hneď niekoľko nástrojov. Medzinárodné a bilaterálne dohody boli preto doplnené o systémy a nástroje akými je Schengenský informačný systém a informačný systém Europolu . Orgány presadzovania práva v jednotlivých členských štátoch si vymieňajú informácie na rôzne účely: pre vyšetrovanie trestných činov, pre prevenciu kriminality, pre odhaľovanie trestnej činnosti a pre zaistenie verejného poriadku a bezpečnosti. Slovensko sa stalo plnoprávnym členom Europolu v decembri 2003, odvtedy prebieha výmena informácií medzi príslušnými útvarmi Policajného zboru a Europolom. Ako plnoprávny člen Europolu získalo Slovensko predovšetkým právny základ na výmenu informácii v rámci medzinárodnej policajnej spolupráce bez potreby uzatvárania bilaterálnych zmlúv s krajinami EÚ. Prostredníctvom policajných expertov sa Slovensko podieľa na príprave a realizácií strategických a operatívnych plánov EÚ v oblasti boja proti trestnej činnosti. Slovenská polícia získala priamy prístup do všetkých databáz Europolu. Má možnosť priamo si vymieňať informácie s jednotlivými členskými krajinami a získavať analytické výstupy z informácií všetkých členských štátov. Slovensko je taktiež signatárom tzv. Prümskej dohody , ktorú doteraz podpísalo 14 členských štátov a ktorá stanovuje automatizovanú výmenu profilov DNA, odtlačkov prstov (FP),údaje o registrácii vozidiel (VRD) pre vyšetrovanie trestných činov (pre DNA, FP, VRD), predchádzanie trestným činom (FP, údaje o evidencii vozidla), či porovnanie biometrických údajov (DNA, FP). Dátum zverejnenia analýzy: 23.11.2015 Naspäť Nahlásiť chybu

článok

príspevku

záverov

všetkým 28 členskými štátmi

národná ústredňa Europolu

Schengenský informačný systém

informačný systém Europolu

Slovensko

Europolu

Prümskej dohody


Ale naozaj to číslo občanov, ktorí sa chcú vrátiť domov, je stále relatívne vysoké. Mimochodom, dnes chcem len chcel len pol povedať, prichádza na Slovensko z Veľkej Británie, zo Švajčiarska, z Francúzska, zo Španielska, celkom 190 občanov letecky, autobusmi, takže v podstate každý deň je to je to číslo vysoké.

Podľa údajov Ministerstva zahraničných vecí sa v súvislosti s koronavírusom vrátilo na Slovensko k 20. aprílu spolu 3723 ľudí. Demagóg.SK sa však nepodarilo spoľahlivo potvrdiť, koľko ľudí a odkiaľ sa do krajiny vracalo v deň relácie - t.j. 19. apríla. Rovnako sme nezískali od úradov prehľad o počtoch navrátilcov za tie-ktoré dni. Tvrdenie Ivana Korčoka preto hodnotíme ako neoveriteľné. Začiatkom apríla Ministerstvo zahraničných vecí prestalo prijímať žiadosti o repatriáciu (súvisiacu s koronavírusom). „ Dôvody sú viaceré, okrem iného aj to, že v mnohých prípadoch občania SR na poslednú chvíľu nevyužijú možnosti organizovanej repatriácie, respektíve o ňu žiadajú len formálne, nakoľko ich obvyklý pobyt je v zahraničí,” uviedol rezort na webe. Ministerstvo vnútra 8. apríla informovalo , že denne sa prihlásia „stovky osôb”, ktoré sa chcú vrátiť na Slovensko (po vlastnej osi). Po vstupe na územie musia ísť povinne do štátnej karantény. Aby štát vedel plánovať kapacity ubytovacích zariadení, rezort zahraničia vytvoril pre občanov, ktorí plánujú návrat domov, registračný formulár. Demagóg.SK požiadal Ministerstvo zahraničných vecí o prehľad, koľko ľudí sa vrátilo o krajiny v dňoch okolo 19. apríla. Email zostal bez odpovede. Demagóg.SK o korektné údaje požiadal aj Ministerstvo vnútra. K 20. aprílu - teda k dátumu deň po odvysielaní relácie - sa na Slovensko vrátilo 3743 občanov.

uviedol informovalo vytvoril vrátilo


Ale také isté stanoviská a výhrady medzinárodných inštitúcií boli aj v predchádzajúcej vláde.

Existovali výhrady EK voči čerpaniu z ESF, hovorilo sa o nešpecifikovaných chybách. V máji a júni 2006 vykonala Európska komisia v súvislosti s čerpaním prostriedkov z Európskeho sociálneho fondu audit, ktorý konštatoval neuspokojivé výsledky. Kvôli ďalšiemu auditu platby z eurofondov pozastavili .

výhrady pozastavili


Dnes je verejným tajomstvom, že mnoho týchto ľudí (aktéri kauzy Gorila, pozn.) užíva majetok, ktorý nie je v súlade s ich legálnymi príjmami.

Pri viacerých transakciách spomenutých v spise Gorila existujú dôvodné pochybnosti o tom, či neslúžili na legalizovanie úplatkov. Rovnako pri viacerých aktéroch kauzy existovali resp. existujú pochybnosti o ich nadobudnutom príjme. Dôkaz o tom, že užívajú majetok, na ktorý si nemohli legálne zarobiť, však zatiaľ chýba. Nedá sa preto povedať, že nesúlad ich príjmov a majetku je „verejným tajomstvom” (vie sa to, len sa to nehovorí). Skôr je to v tomto momente tak, že „sa s istotou nevie”, ako to v skutočnosti je. Výrok preto hodnotíme ako neoveriteľný. Spis Gorila, ktorý sa na internete objavil v roku 2011, opisuje stretnutia Jaroslava Haščáka z Penty s vplyvnými politikmi. Rozprávajú sa okrem iného o províziách pri štátnych obchodoch z rokov 2005 a 2006, ale aj o financovaní strany Smer. Ústavný súd v minulosti rozhodol , že Slovenská informačná služba vyhotovila nahrávky z akcie Gorila nezákonne. Zároveň ústavní sudcovia v roku 2019 pri inej veci skonštatovali , že „existencia prepisov spisu Gorila je nespochybniteľná (otázka autenticity je inou otázkou)” a „ide o závažnú celospoločenskú tému, ku ktorej médiá musia mať možnosť vyjadrovať sa.” V októbri 2019 dostali viaceré slovenské redakcie 39 hodinovú nahrávku, ktorú niekdajší šéf vyšetrovateľov kauzy Gorila Lukáš Kyselica označil za „ nahrávku podobnú spisu Gorila”. Medzi hlavné osoby, ktoré sa v spise či nahrávke spomínajú alebo v nich priamo vystupujú, patrí Jirko Malchárek, Jaroslav Haščák, Mikuláš Dzurinda, Anna Bubeníková, Gabriel Palacka, Pavol Prokopovič, Robert Fico, František Határ, Ján Rejda či Zoltán Varga. „ Mám pripravené všetky podklady, auditované, za šesť rokov svojho života, či už ako fyzickej osoby, či už za moje podnikateľské aktivity, aj kde som akcionárom, jednoducho všetko, čo súvisí s mojimi príjmami a mojím údajným nadštandardným životom,” uviedol Malcharek v roku 2012. Pri ňom sa teda objavili pochybnosti o možnom nesúlade jeho príjmov so životným štandardom. Podľa denníka SME polícia pri privatizácii vodárni, o ktorej hovoria aktéri v spise, „ dávnejšie urobila rozsiahle a vyčerpávajúce dokazovanie, vypočula 157 svedkov, skontrolovala ich účty či životný štandard.” Nič nekalé však nezistila, stíhanie preto zastavila. V spise Gorila, je tiež uvedené , že „ Fico odpovedá, že Fedor vyberal peniaze v mene strany.” V zvukovej nahrávke, ktorú 16. októbra 2019 dostali viaceré slovenské redakcie, je počuť hlas Roberta Fica ako hovorí, že „ Fedor Flašík vyberal 250 na stranu…” Ďalšia časť vety je nezrozumiteľná. Igor Matovič tvrdí , že Robert Fico na nahrávke povedal, že „Fedor Flašík vybral 250 na stranu a 8 alebo 80 si nechal“. Podľa DenníkaN Smer na tlačovej konferencii spornú vetu o Flašíkových 250 miliónoch spochybnil a pýtal sa novinárov, či je pre nich zrozumiteľná. Na otázky o pôvode a vyúčtovaní sumy strana neodpovedala. Podľa denníka SME Gorila opisuje aj „ spôsob, akým vraj chcela Penta vyplatiť Bubeníkovej úplatok.” Malo ísť o fiktívny obchod cez analýzy realitného trhu a predaj výrobnej haly v Medzilaborciach. Manžel Anny Bubeníkovej, ktorý mal podiel v dotknutej firme, odmietol , že malo ísť o legalizáciu úplatkov. „ Nemôžem hovoriť konkrétne, ale napríklad aj ja vidím, že dotyční majú nárasty majetku, že urobili nenormálne dobré obchody, a aj pre mňa ako vyšetrovateľa, ktorý pozná naozaj detaily, je vysoko nepravdepodobné, že to je „náhoda“. Ale dokázať to, že to bola korupcia, v množstve prípadov neviem,” povedal v rozhovore pre DenníkN niekdajší šéf vyšetrovacieho tímu Gorila Marek Gajdoš. Asistent Ľubomíra Galka Peter Kolár pre Demagóg.SK 3. decembra 2019 uviedol, že tvrdenie „ môžeme chápať i ako notorietu” (všeobecne známu skutočnosť). Gajdošove slová „nemôžem hovoriť konkrétne“, a taktiež „dokázať to, že to bola korupcia v množstve prípadov neviem“, podľa Kolára značia, že „jednak o všetkom hovoriť nemôže a jednak nepovedal, že v žiadnom prípade nevie, ale že v mnohých , čím naznačil, že existuje množina prípadov kedy to dokázať vie.” To v spojitosti so spôsobom života viacerých aktérov podľa neho naznačuje, „že získanie takéhoto majetku je v tejto chvíli verejným tajomstvom.”

Spis Rozprávajú rozhodol skonštatovali dostali označil patrí uviedol Podľa SME uvedené dostali počuť tvrdí spochybnil SME odmietol povedal


Doba odpracovania bola 43,8 roka, toľko tí ľudia platili do systému a teraz odrazu vlastne sa búrime proti tomu.

Ak vychádzame z toho, že pani Tomanová má na mysli hodnoty pred rokom 2005, teda ešte v starom dôchodkovom systému (.pdf) "bol priemerný počet odpracovaných rokov 40 u mužov a 34 rokov u žien. "

v starom dôchodkovom systému


... tá hranica (spoločný príjem rodiny, nad ktorý by sa nevyplácali "rodinné prídavky", pozn.) by mala byť niekde tam, kde sa končí maximálny základ pre platenie odvodov do Sociálnej a zdravotnej poisťovne. No ale tak pozor, dnes je tá hranica 3 930 eur ...

Pre rok 2013 je skutočne stanovený maximálny základ pre platenie odvodov na úrovni 3 930 eur. V dokumente Národnej agentúry pre rozvoj malého a stredného podnikania sa píše: "Od 1. 1. 2013 sa maximálne vymeriavacie základy pre všetky fondy na sociálne poistenie a zároveň na zdravotné poistenie zjednocujú a zvyšujú na 5-násobok priemernej mzdy. Pre rok 2013 to bude znamenať maximálny vymeriavací základ 3 930 eur." Rovnaké informácie o maximálnom vymeriavacom základe pre platenie odvodov uvádza aj portál danovecentrum.sk. Dátum zverejnenia analýzy: 21.10.2013 Naspäť Nahlásiť chybu

dokumente

danovecentrum.sk.


Tým špeciálnym prokurátorom sa Daniel Lipšic stal v rozpore so zákonom, pretože v rozpore so zákonom jeho kamarát Milan Krajniak požiadal, aby sa pre neho urobila teda vtedy tá bezpečnostná previerka.

Danielovi Lipšicovi pomohol získať bezpečnostnú previerku na stupeň „prísne tajné”, ktorú potreboval na kandidatúru na špeciálneho prokurátora, vtedajší minister práce Milan Krajniak. Keďže Lipšic nemohol o previerku požiadať sám, musela tak urobiť oprávnená inštitúcia – v tomto prípade ministerstvo práce, na ktorom mal Lipšic pôsobiť ako Krajniakov poradca. Národný bezpečnostný úrad uviedol, že ku každej bezpečnostnej previerke pristupuje rovnako, v súlade so zákonom. To, že NBÚ neporušil zákon, jednohlasne potvrdil aj kontrolný výbor Národnej rady na kontrolu činnosti NBÚ. Spôsob, akým Daniel Lipšic bezpečnostnú previerku získal, preverovala aj polícia. Nie je však verejne známe, že by v tomto prípade došlo k obvineniu konkrétnej osoby. Výrok preto hodnotíme ako nepravdivý.

Daniela Lipšica zvolili za špeciálneho prokurátora poslanci Národnej rady Slovenskej republiky vo februári 2021. Pred voľbou parlament zmenil zákon o prokuratúre tak, aby umožnil kandidovať aj osobám, ktoré nie sú prokurátormi. Jednou z podmienok účasti vo voľbe však ostala bezpečnostná previerka na stupeň „prísne tajné”.

Podľa zákona však nemôže o vykonanie previerky požiadať samotná preverovaná osoba. Podľa zákona o ochrane utajovaných skutočností o bezpečnostnú previerku môže pre navrhovanú osobu požiadať štatutárny orgán štátneho orgánu ( .pdf , s. 6 - 7).

Ostatní traja kandidáti na funkciu špeciálneho prokurátora - Vasiľ Špirko, Ján Šanta a Peter Kysel - v čase voľby pôsobili ako prokurátori Úradu špeciálnej prokuratúry. Podľa zákona o prokuratúre potrebovali mať už pre výkon svojho povolania previerku na stupeň prísne tajné. O previerku za nich požiadala Generálna prokuratúra.

Danielovi Lipšicovi pomohol získať bezpečnostnú previerku vtedajší minister práce Milan Krajniak. Krajniak tvrdil , že „oslovil Daniela Lipšica s ponukou na spoluprácu, aby pôsobil ako jeho poradca pre právnu oblasť." Mal sa vraj venovať IT tendrom súvisiacim s kritickou infraštruktúrou, na ktoré potreboval previerku na stupeň „prísne tajné”.

Na spôsob, akým Daniel Lipšic previerku získal, reagoval Národný bezpečnostný úrad. Vo vyjadrení NBÚ deklaroval, že v previerkovom procese pristupujú ku každému rovnako v zmysle zákona. To, že NBÚ neporušil zákon, potvrdil aj Osobitný kontrolný výbor NR SR na kontrolu činnosti NBÚ. Vtedajší predseda výboru Martin Beluský (ĽSNS) po rokovaní povedal : „Výbor na základe poskytnutých informácií ako aj na základe vyjadrení pána riaditeľa jednohlasne konštatoval, že zo strany NBÚ nedošlo k žiadnemu porušeniu zákona”.

Podľa NBÚ tiež neboli pravdivé tvrdenia, že Daniel Lipšic získal previerku neštandardne rýchlo. Lipšicove preverovanie malo podľa medializovaných správ trvať dva a pol mesiaca. Podľa NBÚ bola priemerná lehota výkonu bezpečnostných previerok na stupeň prísne tajné v roku 2020 60 dní.

Opoziční poslanci na čele s Robertom Ficom podali vo februári 2021 trestné oznámenie pre spôsob, akým získal Daniel Lipšic previerku. Bolo namierené proti ministrovi Krajniakovi a zástupcovi Národného bezpečnostného úradu, ktorý Lipšicovi preverku pridelil. Vo februári 2022 polícia informovala , že začala trestné stíhanie vo veci trestného činu zneužívania právomoci verejného činiteľa. Odvtedy nie je verejne známe, že by polícia v tejto veci obvinila konkrétnu osobu.

Bezpečnostné previerky predstavujú štandardný nástroj na hodnotenie bezpečnostných rizík osôb, ktoré majú mať prístup k utajovaným skutočnostiam. Cieľom previerky je zabezpečiť, aby k takýmto informáciám mali prístup iba osoby, ktoré zaručia ich ochranu. V Slovenskej republike existuje štvorstupňový systém klasifikácie utajovaných skutočností: vyhradené, dôverné, tajné a prísne tajné, ktorý zodpovedá aj stupňom bezpečnostných previerok.

zvolili zmenil nemôže .pdf pôsobili potrebovali požiadala pomohol tvrdil venovať vyjadrení potvrdil povedal trvať bola podali namierené informovala predstavujú existuje


Hovorca mesta dostal byt za 700 eur, vedúci ekonomického myslím, že 1 200 eur.

Hovorca mesta Žilina Pavol Čorba získal mestský nájomný byt a následne ho odkúpil za 700 eur. Podobne ako vedúci ekonomického odboru mesta Karol Krutek , ktorý od mesta odkúpil byt za 1 082 eur. Barčík v prípade vedúceho ekonomického odboru uvádza o viac ako 100 eur vyššiu sumu, no vzhľadom na to, že si nevylepšuje argumentačnú pozíciu (práve naopak), výrok hodnotíme ako pravdivý.

Čorba Krutek


(...) dokonca Slovensko žaluje na Európskom súdnom dvore Radu Európskej únie za spôsob, akým sa o tejto veci (pozn. o azylovej politike, o systéme povinných kvót) rozhoduje.

Vláda SR 2. decembra 2015 podala oficiálnu žalobu proti Rade Európskej únie pre povinné kvóty na prerozdelenie 120-tisíc utečencov. Slovensko malo podľa rozhodnutia európskych ministrov (.pdf) vnútra z konca septembra prijať 802 utečencov ( DenníkN ). V žalobe vláda žiada, " aby Súdny dvor vyhlásil rozhodnutie Rady o zavedení dočasných opatrení v oblasti medzinárodnej ochrany v prospech Talianska a Grécka za neplatné. Rada má okrem toho uhradiť súdne trovy ." V žalobe Slovensko tvrdí, že neboli dodržané predpisy, podľa ktorých by sa malo postupovať v takýchto prípadoch, preto výrok Ľuboša Blahu hodnotíme ako pravdivý.

rozhodnutia európskych ministrov
DenníkN
žalobe
Euractiv
Zmluvy o fungovanie EÚ
spomínanom bode
článok
Princíp proporcionality a subsidiarity


Nielen to, že politika spolupracuje, ale keď vnímam prieskumy verejnej mienky, tak vidím, že aj občania vlastne sa viac menej stotožňujú s niektorými krokmi alebo prevažnými krokmi vlády Maďarskej republiky...

Prieskumy verejnej mienky vykonané v období júna 2015 neziskovou agentúrou Nézőpont Intézet a septembra 2015 vykonané verejným inštitútom Publicus Research ukázali, že Maďarsko je v rámci problematiky prijímania a pomoci utečencov rozdelené na niekoľko táborov. Z výsledkov týchto prieskumov však vyplýva, že väčšina obyvateľstva podporuje a stotožnuje sa s konaním maďarskej vlády. Výrok hodnotíme ako pravdivý. Podľa prieskumu verejnej mienky z 19-25.júna 2015 (Nézőpont Intézet) si 76% Maďarov myslí, že migranti predstavujú pre Maďarsko problém. Podľa iného prieskumu verejnej mienky (taktiež Nézőpont Intézet) zo septembra 2015 je 78% Maďarov spokojných s tým, ako polícia zvláda migračnú krízu. Maďarská vládnúca strana Fidezs posilnila z 29 na 34%. Podľa verejného inštitútu Publicus Research (prieskum počas 10-14. septembra) je maďarská spoločnosť značne rozdelená v otázke migrantov. 64% si myslí, že je ich povinnosťou pomáhať v tejto situácii a vyjadrujú utečencom solidaritu. 54% si ale myslí, že by sa nemalo s utečencami zachádzať viac ľudsky. 87% respondentov si myslí, že utečencov prichádza príliš veľa a Európa tento nápor nebude schopná zvládnuť. Problematické je, že k dvom znepriateleným táborom (proponentom a oponentom pomoci utečencom) pribudol nový tábor, do ktorého sa zaraďujú ľudia, ktorí vyjadrujú solidaritu utečencom, avšak nechcú ich na území Maďarska. Podľa prieskumu ľudia väčšinou súhlasia s krokmi vlády, pričom 57% nesúhlasí s prijatím počtu utečencov zodpovedajúcemu kapacitám Maďarska . Dátum zverejnenia analýzy: 28.09.2015 Naspäť Nahlásiť chybu

prieskumu verejnej mienky
prieskumu verejnej mienky
verejného inštitútu


ak si pamätáte, v prvom funkčnom období nebolo ministerstvo vnútra ani pod mojím vedením konfrontované so žiadnou kauzou korupčného typu, kde by boli predražené tendre a v tom chcem pokračovať aj ďalej.

Prvé funkčné obdobie Róberta Kaliňáka ako ministra vnútra prebehlo v rokoch 2006- 2010. Dostupné informácie z tohoto obdobia nezverejňujú žiadnu kauzu korupčného typu na ministerstve vnútra, čo potvrdzuje výrok Róberta Kaliňáka.

ministra


Keď si človek zoberie ten rozpočet, tak šport sa týka len kolo hokeja, je tam kapitola na hokej a na plaváreň.

Peter Ondák sa snaží poukázať na to, že z kapitoly Šport rozpočtu mesta je financovaný vlastne len hokej a plaváreň. V skutočnosti ide až o 92 (rok 2015) až 93 (rok 2014) percent zdrojov z tejto kapitoly. Len 8 resp. 7 percent zdrojov ide na podporu športových aktivít a grantový systém. Výrok hodnotíme ako pravdivý, keďže podľa finančného vyjadrenia je skutočne pravdou, že rozpočet kapitoly Šport sa týka takmer výhradne len hokeja a plavárne.


(...) ministerka zdravotníctva takisto tvrdila, že 5 dní bola zachovaná letecká záchranná služba alebo teda že bolo celé Slovensko, západné v tomto prípade, pokryté a nebolo. A došlo k úmrtiu jednej pacientky (...)

V období od 12. do 16. septembra 2013 bola letecká záchranná služba síce celkovo na Slovensku zachovaná, avšak vrtuľníky z Bratislavského a Trenčianskeho kraja nemohli v tomto období lietať, nakoľko nemali obnovené licencie . Pacientka, ktorú spomína Uhliarik, potrebovala previezť zo Záhoria. Bol pre ňu privolaný vrtuľník z Nitry, odkiaľ je približne rovnaký doletový čas ako z Bratislavy alebo Trenčína, ten však nebol dostupný, a preto primár skalickej nemocnice rozhodol o prevoze sanitkou do Bratislavy. Tieto komplikácie mohli prispieť k predčasnému úmrtiu. Uhliarikov výrok hodnotíme ako pravdivý.

nemali obnovené licencie
Podľa Zvolenskej


Som vďačný ministrovi zdravotníctva, lebo bol stanovený limit na to, za čo sa niečo môže nakupovať (v nemocniciach, pozn.)

Ministerstvo zdravotníctva SR pred dvoma rokmi prijalo Akčný plán opatrení v rámci finančného riadenia, prevádzky, nákupov, centrálneho obstarávania, personalistiky a liekov. Nákupy nemocníc (prístrojov a podobne) sa od decembra roku 2015 uskutočňujú podľa nových podmienok , ktoré upravilo Ministerstvo zdravotníctva. „Cieľom programu je podporiť produktivitu a odstrániť zadlžovanie nemocníc,“ zdôraznil minister zdravotníctva Viliam Čislák. Výrok hodnotíme ako pravdivý.

Nákupy nemocníc
podmienok


...ale odtiaľto vzdušnou čiarou asi 5 alebo 7 kilometrov je Dolné Rakúsko. Dolné Rakúsko je jedna bohatá rakúska krajina, asi 2 milióny ľudí, ktorá podľa tejto istej štatistiky nie je na 180%, ale na 70.

Bratislavský kraj má podľa štatistiky, ktorú zverejnil Eurostat vo februári 2014, HDP na obyvateľa na úrovni 186% priemeru Európskej Únie (s. 6). Tieto údaje sú za rok 2011. Dolné Rakúsko hraničí na severovýchode s Trnavským a Bratislavským krajom. Vzdialenosť od Bratislavy je približne 6 kilometrov. Dolné Rakúsko má k januáru 2013 na úrovni 1 618 592 obyvateľov. Dolné Rakúsko ( Niederösterreich ) má HDP na obyvateľa na úrovní 106% priemeru Európskej Únie. Žiadny zo sledovaných regiónov Rakúska nemal HDP na obyvateľa okolo 70%. Najnižšiu úroveň HDP na hlavu mal región Burgenland a to na úrovni 87%. Ani v prípade ak by Frešo uvažoval, že Dolné Rakúsko má HDP na obyvateľa na úrovni 70% z Bratislavského, ani tento údaj by nebol správny, keďže číslo HDP by bolo 130%. Výrok hodnotíme ako nepravdivý. Dátum zverejnenia analýzy: 05.05.2014 Naspäť Nahlásiť chybu

Eurostat
Dolné Rakúsko


Ja som dostal 2× pozvánku do kongresu Spojených štátov.

Tento výrok hodnotíme ako neoveriteľný, pretože nie je dohľadateľný z verejne dostupných zdrojov.

Návšteva Andreja Danka v Snemovni reprezentantov bola v počiatočnej fáze prípravy, oficiálny termín však predseda SNS nedostal .

nedostal


V prvom polroku 2010 za vášho pôsobenia sme mali na Slovensku viac vrážd ako v roku 2009.

Počet vrážd :

prvý polrok 2010: 45

prvý polrok 2009: 40

Počet vrážd


V decembri vyšla správa alebo vyhlásenie niektorých veľvyslanectiev (...), kde skonštatujú, že máme jedno z najotvorenejších vládnutí (...) pokiaľ ide o boj proti netransparentnému a korupčnému správaniu (...).

Pri príležitosti Medzinárodného dňa boja proti korupcii, 9. december 2017, vydali ambasády Belgicka, Kanady, Holandska, Spojeného kráľovstva a Spojených štátov spoločné stanovisko k aktivitám Slovenska v boji proti korupcií. V stanovisku uvádzajú, že vítajú, oceňujú a zároveň povzbudzujú Slovenskú republiku aby aj v roku 2018 pokračovala v uskutočňnovaní konkrétnych opatrení na podporu transparentnosti, v boji proti podvodom a trestaní, tých, ktorí porušujú pravidlá. Ambasády ďalej označili Slovensko za lídra v Iniciatíve pre otvorené vládnutie a uvítali prijatie tretieho národného Akčného plánu na podporu transparentnosti a účasti verejnosti pri rozhodovaní a zriadenie Odboru prevencie korupcie na Úrade vlády. Výrok preto hodnotíme ako pravdivý.

stanovisko


My sme vybojovali v Bruseli na roky 2014 - 2020 podstatne väčší balík peňazí ako to bolo v rokoch 2007 až 2013.

Podobný výrok sme overovali už v minulosti ( O5M12 , 10. februára 2013) Slovensku podarilo vyrokovať nárast finančných prostriedkov v programovacom období 2014-2020 v kohéznom fonde o približne 1,2 mld. euro. resp. v cenách z roku 2011 a po inflácii ide o navýšenie 2,8 mld. euro. Pri schválenom rozpočte na roky 2014 - 2020 má Slovensko možnosť čerpať z rozpočtu Európskej únie prostriedky vo výške približne 20 miliárd eur. Pre Slovensko bolo najväčšou prioritou pri vyjednávaní nového finančného rámca EÚ udržanie financií pre politiku súdržnosti (kohéznu politiku), čo predstavuje najobjemnejší zdroj príjmov Slovenska z EÚ. Zo zdrojov na politiku súdržnosti pre zotieranie rozdielov medzi európskymi regiónmi, ktorá tvorí najväčší zdroj príjmov Slovenska z rozpočtu EÚ, dostaneme približne 13,1 miliardy eur v cenách z roku 2011 (14,7 miliardy po inflácii). V súčasnom období 2007 – 2013 je alokácia na úrovni 11 miliárd 896 miliónov eur. Dátum zverejnenia analýzy: 01.07.2013 Naspäť Nahlásiť chybu

O5M12
2014 - 2020
politiku súdržnosti
dostaneme


...slovenský minister vnútra, Robert Kaliňák, hlasoval proti tomuto rozhodnutiu na tomto zasadnutí rady v roku 2015.

Návrh Európskej komisie na prerozdelenie utečencov podľa systému povinných kvót schválila väčšinovým hlasovaním v roku 2015 Rada ministrov vnútra EÚ skladajúca sa z 28 ministrov vnútra každej európskej krajiny. Hlasovania sa zdržalo Fínsko. Za hlasovali všetky krajiny s výnimkou Slovenska, Českej republiky, Maďarska a Rumunska. V roku 2015 bol ministrom vnútra SR Robert Kaliňák, ktorý na zasadnutí Rady hlasoval proti tomuto rozhodnutiu. Výrok hodnotíme ako pravdivý.

schválila
Rade
vnútorné veci
zdieľali
hlasoval
vyjadril


A len preto, že sa nám podarilo doraziť ten najväčší tlak, pretože ten denný tlak na slovenskú hranicu v tom najkritickejšej oblasti alebo najkritickejšom čase, to znamená august, september tohto roka, bolo od 500 do 1 500 ľudí denne. Denne.

Oficiálne informácie a štatistiky o dennom počte prívalu migrantov na hranice Slovenska nie sú známe, pričom jediné špecifikované informácie pochádzajú od Kaliňáka z jeho vystúpenia v O 5 minút 12 (8.novembra 2015).

TASR poznamenal


Ale potom prišli veľké veci, ako napríklad plynová kríza. Takúto krízu, ak si dobre pamätám, nemusel riešiť žiadny predseda vlády za obdobie Slovenskej republiky a neprajem nikomu, aby sa to zopakovalo, pretože lietať po celej Európe a hľadať možnosti plynu pre Slovensko bolo veľmi náročné, ale zvládli sme to.

Plynová kríza podobného rozmeru Slovensko ešte nezasiahla.


Je pravda, že dávame asi 17 % verejných zdrojov do zdravotníctva, je to 5,5 miliardy eur do zdravotníctva

Eurostat v štatistike General government expenditure on health za rok 2013 (najnovšie údaje) uvádza, že slovenské zdravotníctvo v roku 2013 pracovalo s 7,5 % HDP. Ide po prepočte (z HDP z roku 2013, 72 mld eur) o 5,4 mld eur. Aj v súvislosti s nárastom HDP Slovenska v rokoch 2014 a 2015 sa pri nezmenenom pomere financií v zdravotníctvo celkový údaj pravdepodobne ešte viac priblíži k 5,5 mld eur, ktoré uvádza Bugár.

Eurostat
HDP
Health at Glance
pdf


Zaujímavé je, že keď sme to vo vláde schválili (prebratie SPP, pozn.) a urobili sme tlačovú konferenciu, bolo úplné ticho, týždeň.

Podobný výrok hovoril R. Fico aj v relácií O5M12 15. septembra 2013. Premiér Robert Fico nehovorí pravdu ak tvrdí, že opozícia sa začala o prevzatie 100% akcií SPP nezaujímala týždeň po tlačovej konferencii po rokovaní vlády 4. septembra 2013. Tlačová konferencia o odkúpení SPP sa uskutočnila 4. septembra 2013 ( SITA , TA3 ). Prvá reakcia sa objavila už 4. septembra 2013 na stránkach OKS : "Rozhodnutie vlády o odkúpení podielu SPP od Energetického a priemyselného holdingu (EPH) považuje Občianska konzervatívna strana za ďalší prejav snahy Ficovej vlády uplácať voličov subvencovanými cenami plynu . ... Ide jednoznačne o politické zneužívanie podniku a stranícku politiku za peniaze daňových poplatníkov." Následne 6. septembra 2013 reagoval aj poslanec Ivan Mikloš : " Vláda sa tvári, že odkúpenie akcií SPP nebude štát nič stáť, pretože sa to neudeje cash platbou, ako sa pôvodne predpokladalo, ale prebratím dlhu vo výške 59 mil. eur. Samozrejme, že je to úplne jedno. Pre EPH je to naozaj skvelý biznis. Zbavia sa nielen stratového biznisu, ale aj starých dlhov a ešte aj budúceho naťahovania sa s Ficom ohľadom cien plynu pre domácnosti a teda aj ďalších, nových strát. ... Ten plyn smrdí, pán premiér. Smrdí populizmom, korupciou, klientelizmom, nehospodárnosťou, plytvaním a zásadnými rozpormi nielen s ekonomickou racionalitou, ale aj s verejným záujmom." Predseda Richard Sulík SaS 6. septembra: "Tunel je na svete. Zisky, ktoré budú vznikať v novej spoločnosti, sa budú ďalej deliť v pomere 51 ku 49 a stratu, ktorá bude vznikať v starej vybrakovanej matke SPP a.s. bude znášať výlučne štát, lebo bude vlastniť 100% SPP a.s. Inými slovami, súkromní investori vyzobú hrozienka a štátu prenechajú straty. Nuž, týmto spôsobom podnikať veru nie je žiadne umenie. Podstatná otázka je však táto: ako štedro sa vedia finančné skupiny odmeniť tomu, kto ich zbaví stámiliónových strát?." Dátum zverejnenia analýzy: 23.09.2013 Naspäť Nahlásiť chybu

O5M12
SITA
TA3
OKS
Ivan Mikloš
Richard Sulík


Jasne hneď na začiatku (Poliaci, pozn.) povedali, že mladí ľudia do 30 rokov povinne (do II. piliera, pozn.). Ďalej, kategória veková od 30-50 rokov, dobrovoľnosť podľa okolností, zárobkov a ďalších vecí. Ale jednoznačne povedali, že ľudia, ktorí majú po 50-tke, sa nemajú zapájať do II. piliera, pretože im nič neprinesie.

Reforma dôchodkového systému, ktorá platí v Poľsku od apríla 1999, skutočne zavádza spomínané vekové rozdelenie. Podľa Sociálnej poisťovne občania, ktorí boli k 1. januáru 1999 mladší ako 30 rokov, alebo prvýkrát vstúpili na trh práce po tomto dátume, majú povinnosť vybrať si fond, v ktorom si budú sporiť príspevky platené do druhého piliera. Občania medzi 30 až 50 rokmi veku mali možnosť vybrať si, či vstúpia do novej kapitalizačnej schémy, alebo budú len v priebežne financovanej schéme. Občania nad 50 rokov veku alebo v predčasnom dôchodku neboli reformou dotknutí.

V roku 1998 prebiehala informačná kampaň ohľadom nového dôchodkového systému.V kampani sa tvrdilo, že zapojenie do II. piliera pre občanov do 50 rokov veku nie je nebezpečné, ale ani veľmi výhodné. Pre občanov nad 50 rokov môže byť riskantné .

Sociálnej poisťovne
riskantné


Pozrite sa na kroky, ktoré sme urobili. Všeobecná zdravotná poisťovňa 3-krát za 5 mesiacov zvýšila platby nemocniciam. V decembri, vo februári a v apríli (2011 resp. 2012 pozn.)

Výrok hodnotíme ako pravdivý, vzhľadom na to, že VšZP v decembri 2011, vo februári a apríli 2012 zvýšila platby nemocniciam. Ako v tlačovej správe uvádza hovorkyňa VšZP Gašparíková, " VšZP od decembra 2011 tretíkrát po vzájomnej dohode zvýšila platby všeobecným i fakultným nemocniciam, aby im pomohla vyrovnať sa najmä s dopadmi zvyšovania platov lekárov i zdravotných sestier. " Podľa HN , VšZP zvýšila zmluvy nemocniciam k 1. decembru 2011 a k 1. februáru 2012. K zvýšeniu platieb pre nemocnice došlo aj k 1. aprílu 2012. Ako koncom marca 2012 uviedla Gašparíková pre Slovenský rozhlas " VšZP sa dohodla s Asociáciou nemocníc Slovenska na ďalšom zvýšení platieb za ukončené hospitalizácie k 1. 4. 2012. Pre nemocnice to predstavuje mesačné zvýšenie o 1,7 mil. eur. Veríme, že aj toto zvýšenie prispeje k riešeniu dopadov zákona o minimálnych mzdových požiadavkách. "

tlačovej správe
HN
rozhlas


Aké úspechy dosiahol Strache v Freiheitliche Partei Osterreich, 21 % (preferencie, pozn.). Takisto začínal s percentami, ktoré mám ja.

Heinz-Christian Strache sa stal lídrom rakúskej FPÖ v roku 2005. V tom istom roku získala strana vo viedenských voľbách 14,9%. Vo všeobecných voľbách v roku 2006 to bolo 11% a v roku 2013 už 20,5% hlasov.

viedenských všeobecných prieskumu


Keď poslanci tejto frakcie (Európskych socialistov, pozn.) hlasujú za veľmi ambiciíozne enviromentálne ciele, a potom predseda tejto istej strany v Košiciach kritizuje 40percentné kvóty, ktoré budú v neprospech podnikania na Slovensku.

Európska komisia navrhla v januári tohto roku znížiť emisie skleníkových plynov v únii do roku 2030 o 40 percent v porovnaní s rokom 1990. Premiér Robert Fico sa po rokovaní s prezidentom spoločnosti U.S. Steel Košice v marci tohto roku vyjadril : "My napríklad nemôžeme súhlasiť s cieľom Európskej komisie, ktorá hovorí o 40-percentnej redukcii skleníkových plynov. Nemôžeme súhlasiť ani s tým, že bude stanovené presné číslo, koľko má byť elektrickej energie vyrobenej z obnoviteľných zdrojov - návrh je 27 percent. Trváme na tom, aby bol obnovený trh s voľnými emisnými povoleniami. Tento názor nemá iba vláda SR, ale začína sa presadzovať aj v okolitých krajinách." Poslanci EP za SMER sú členovia frakcie PES (Strana európskych socialistov), ktorá má vo svojom prehlásení zahrnuté aj environmentálne témy: "The EU must retain global leadership in the fight against climate change, via intelligent investment in the green economy, renewable energy and smart technology. The protection of nature and natural resources ust be addressed to both reduce our ecological footprint and bring down energy bills." PES presadzuje ekologický uvedomelú EÚ. Dátum zverejnenia analýzy: 19.05.2014 Naspäť Nahlásiť chybu

vyjadril prehlásení presadzuje


V priemere, to mám zo štatistického úradu potraviny, ceny potravín vyletela o 5,9%.

Výrok sme už overovali v rámci relácie O 5 minút 12 (10.marec 2013):

relácie správu správa index


Kusý sedel so mnou 8 rokov ako poslanec v zastupiteľstve, Ftáčnik 4 roky( ...) nedali ani jeden pozmeňovací návrh (týkajúci sa verejnej dopravy)...

Výrok Pavla Freša, predsedu Bratislavského samosprávneho kraja, o dĺžke pôsobenia Rudolfa Kusého a Milana Ftáčnika ako poslancov zastupiteľstva BSK je správny. Neexistuje však súhrnný, prehľadný a verejne vyhľadateľný zoznam pozmeňujúcich návrhov predložených poslancami zastupiteľstva BSK, preto nevieme výrok jednoznačne potvrdiť alebo vyvrátiť. Výrok predsedu BSK Pavla Freša preto hodnotíme ako neoveriteľný. Ing. Bc. Pavol Frešo pôsobí vo funkci predsedu Bratislavského samosprávneho kraja (BSK) od roku 2009 (v obdobiach 2009 – 2013 a 2013 – 2017). V rokoch 2006 – 2010 pôsobil ako poslanec NR SR za SDKÚ-DS, v rokoch 2012 – 2016 bol predsedom tejto politickej strany. Mgr. Rudolf Kusý je starostom mestskej časti Bratislava – Nové Mesto od roku 2010 (v obdobiach 2010 – 2014 a 2014 – 2018). Od roku 2009 je i poslancom samosprávneho kraja (BSK). Doc. RNDr. Milan Ftáčnik, CSc. je vysokoškolský pedagóg, bývalý primátor Hlavného mesta SR Bratislavy (2010 – 2014), bývalý starosta mestskej časti Bratislava – Petržalka i bývalý poslanec NR SR (1990 – 1998). V rokoch 2009 – 2013 bol poslancom Bratislavského samosprávneho kraja. Zastupiteľstvo BSK je "zbor zložený z poslancov samosprávneho kraja zvolených v priamych voľbách." Údaje, predložené Pavlom Frešom vo výroku o dĺžke spoločného pôsobenia vo vedení BSK, sú správne. Rudolf Kusý i Milan Ftáčnik boli v krajských voľbách v novembri 2009 zvolení za poslancov zastupiteľstva BSK. V nasledujúcich krajských voľbách v novembri 2013 sa Rudolf Kusý opätovne stal poslancom zastupiteľstva BSK. V období dvoch predsedníctiev Pavla Freša (2009 – 2017) bol teda Milan Ftáčnik poslancom zastupiteľstva BSK 4 roky a Rudolf Kusý 8 rokov. Vyhľadávanie verejne dostupných informácii pomocou kľúčových slov neprinieslo relevantné výsledky, ktoré by vyvrátili výrok Pavla Freša. Keďže ale zoznam pozmeňovacích návrhov predložených poslancami zastupiteľstva BSK nie je systematicky zverejňovaný na webových stránkach BSK, nie je jednoznačne možné výrok predsedu BSK potvrdiť alebo vyvrátiť. Dátum zverejnenia analýzy: 17.10.2017 Naspäť Nahlásiť chybu

Ing. Bc. Pavol Frešo
Mgr. Rudolf Kusý
Doc. RNDr. Milan Ftáčnik, CSc.
Zastupiteľstvo BSK
krajských voľbách
krajských voľbách
webových stránkach


Keď som prichádzal do kresla ministra, nezamestnanosť bola vyše 18 %, keď som odchádzal, bola pod 10 %.

Ľudovít Kaník nehovorí pravdu, pretože podľa žiadnej zo sledovaných inštitúcii nedošlo v čase kedy bol ministrom k takému poklesu nezamestnanosti, o akom hovorí. Ľudovít Kaník bol ministrom práce, sociálnych vecí a rodiny počas druhej Dzurindovej vlády, a to od 16.októbra 2002 do 17.októbra 2005, kedy podal demisiu a na jeho pozícii ho nahradila Iveta Radičová. Podľa údajov Štatistického úradu SR bola nezamestnanosť v štvrtom kvartáli v roku 2002 17,9% a v štvrtom kvartáli v roku 2005 dosahovala nezamestnanosť 15,3% . Údaje Ústredia práce, sociálnych vecí a rodiny zase uvádzajú, že nezamestnanosť v októbri 2002 dosahovala 16,44% a v októbri 2005 10,93% . Podľa údajov Eurostatu nezamestnanosť dosahovala v októbri 2002 18,5% a v októbri 2005 15,9%. Dátum zverejnenia analýzy: 30.04.2012 Naspäť Nahlásiť chybu

podal

údajov


Mimochodom tak v polovici 90-tych rokov tam bol opäť raz hladomor. To bolo vtedy, keď po smrti Kim Ir-sena. Odhaduje sa, že milión ľudí zomrelo od hladu.

Hladomor prepukol v Severnej Kórei v polovici 90. rokov - lete 1995, približne rok po smrti Kim Ir Sena. Odhady počtu obetí na následky hladomoru sa pohybujú od 900 tisíc až do 3,5 milióna obyvateľov. Výrok F. Šebeja hodnotíme ako pravdivý, keďže správne uvádza čas vypuknutia hladomoru, ako aj približný počet obetí (optimistický odhad). V rokoch 1995 - 1998 bol v Severnej Kórei hladomor (vrchol v roku 1997). Podľa výskumov (s.1) a analýz sa odhaduje, že na následky tohto hladomoru zomrelo približne 900 tisíc až 2,4 milióna obyvateľov Severnej Kórei. Niektoré mimovládne organizácie odhadovali (s. 1) počet úmrtí spojených s hladomorom na 2,8 až 3,5 milióna obyvateľov. Vtedajší počet obyvateľov KĽDR bol približne 22 až 23 miliónov. Kim Ir-sen ( Kim II Sung ) náhle zomrel v júli 1994. Oficiálne sa hladomor datuje o roku 1995. Je preto pravdou, že hladomor vypukol v Severnej Kórei až po smrti Kim Ir Sena. Na doplnenie: K hladomoru sa schyľovalo už skôr. Ako uvádza štúdia Famine in North (s. 4) Korea, Severná Kórea spustila v roku 1991 program, ktorý mal propagovať stravovanie sa len dvakrát denne. V prvej polovici 1994, pred smrťou Kim Ir Sena, severokórejská rozhlasová stanica potvrdila existenciu hladovania v krajine. Hladomor však naplno vypukol v lete 1995, keď Severnú Kóreu zasiahli katastrofické záplavy. Dátum zverejnenia analýzy: 03.04.2013 Naspäť Nahlásiť chybu

výskumov
analýz
odhadovali
Kim Ir-sen
Kim II Sung
zomrel
Famine in North


Tieto peniaze (dane z príjmu fyzickej osoby, pozn.) sa delia v pomere 70:30. 70% ide na obce a mestá a 30% ide na vyššie územné celky.

Použité údaje o prerozdelení dane z príjmu fyzických osôb medzi samosprávy sú v súlade s platným zákonom. Výrok hodnotíme ako pravdivý. Podľa súčasného znenia zákona č. 564/2004 Z. z. o rozpočtovom určení výnosu dane z príjmov územnej samospráve platí, že výnos dane v príslušnom rozpočtovom roku je príjmom rozpočtov obcí vo výške 70,0 % a v prípade krajov je ich príjmom 30% z výnosu dane v danom rozpočtovom roku. Pred zmenou tohto zákona v roku 2016 platilo , že obciam prináležalo 68,5% z výnosu dane a krajom 29,2%. Dátum zverejnenia analýzy: 24.09.2018 Naspäť Nahlásiť chybu

zákona platilo


Váš najbližší priateľ, dokonca svedok na vašej svadbe, spoluzakladateľ charity, povedal, že ste zneužili charitu na politické ciele.

Denník Pravda priniesol vyjadrenie Igora Brossmana v publikovanom krátkom rozhovore. Brossman označil Kisku za blízkeho priateľa, ale "absolútne nevhodného" kandidáta a uviedol: ,, My sme sa na tomto rozišli. Nepáčilo sa mi, že sa chystá zneužiť anjela. Vedel som to dva roky dopredu". Ďalšie informácie priniesol týždeník Trend , ktorý sa venoval podrobnejšie rozkolu bývalých spolupracovníkov. Brossman zopakoval kritické vyjadrenia na Kiskovu adresu: ,,Ak si vezmete Kiskove reči a vyškrknete z nich Dobrého anjela, nič neostane." Podľa správy TASR, uverejnenej na pluska.sk, bol Brossman skutočne svedkom na Kiskovej svadbe. Igor Brossman spolu s Andrejom Kiskom založili organizáciu Dobrý anjel v roku 2006, v ktorej dlhodobo spolupracovali až po dobu ich rozporov ohľadom ďalšieho smerovania organizácie. Brossman organizáciu opustil ako prvý, už v roku 2011. Hoci Brossman kritizuje Kiskove politické ambície, v minulosti sa sám v politike angažoval, hoci netradičným spôsobom: " V roku 2010 I. Brossmann založil bizarnú politickú stranu Paliho Kapurková." Dátum zverejnenia analýzy: 22.03.2014 Naspäť Nahlásiť chybu

Pravda Trend správy


...pravica privatizovala strategický majetok alebo majetok štátu a Smer sa snaží, či už v prípade Transpetrolu, či už v prípade tejto zmluvy, sa snaží vrátiť, vrátiť majetok naspäť pod ruky štátu.

Vláda Roberta Fica dlhodobo odmieta privatizáciu štátnych podnikov. Zrušila privatizáciu bratislavského letiska a odkúpila späť 49-percentný balík akcií Transpetrolu sprivatizovaných v roku 2002. V súčasnosti zrušila tiež prenájom Gabčíkova, ktoré boli v prenájme Slovenských elektrární vlastnených spoločnosťou Enel. Vláda v súčasnosti pripravuje odpredaj 49 % podielu akcií Slovak Telekomu, z ktorého pre privatizačnú chybu síce nedostáva dividendy, ale vláda v minulosti odobrila aj privatizáciu Prešovských teplárni . Tento výrok považujeme preto za zavádzajúci Vyše jeden a pol milióna eur by malo ministerstvo dopravy zaplatiť za zrušenie privatizácie bratislavského letiska . Premiér Robert Fico (Smer) zrušil privatizáciu bratislavského letiska okamžite po nástupe k moci v lete 2006. Predchádzajúca vláda Mikuláša Dzurindu (SDKÚ-DS) plánovala privatizáciu bratislavského letiska, nedotiahla ju však do konca a vláda Roberta Fica (Smer-SD) privatizáciu všeobecne zastavila. Slovensko sa stalo vlastníkom 100 % akcií slovenského prepravcu ropy Transpetrol . Na mimoriadnom valnom zhromaždení spoločnosti v piatok 17. apríla 2009 totiž jej akcionári schválili prevod 49 % akcií, ktoré doteraz vlastnil Yukos International UK B.V., na slovenskú vládu zastúpenú Ministerstvom hospodárstva (MH) SR. Jahnátek po spätnom odkúpení akcií firmy neuvažuje o ich ďalšom predaji. " Nemáme záujem, aby sa Transpetrol predával ďalej, čiže predpokladáme, že Transpetrol by mal zostať v rukách slovenskej vlády, " uviedol. Jukos získal 49-percentný balík akcií Transpetrolu v privatizácii v roku 2002. Štátny podnik Vodohospodárska výstavba (VHV) a Slovenské elektrárne (SE), a. s., sa dostali do súdneho sporu o neplatnosti Zmluvy o prenájme Vodnej elektrárne Gabčíkovo (VEG). Podľa TASR talianska firma Enel podpísala zmluvu o odkúpení 66 % akcií Slovenských elektrární 17. februára 2005. Plnú kontrolu nad podielom získal Enel 27. apríla 2006. Štát si po ôsmich rokoch od privatizácie Slovenských elektrární berie späť Vodnú elektráreň Gabčíkovo. Spoločnosť Slovak Telekom je súčasťou nadnárodnej skupiny firiem Deutsche Telekom Group od privatizácie v roku 2000, kedy získal 51 % akcií. Vláda Róberta Fica pripravuje odpredaj zvyšného podielu. Dátum zverejnenia analýzy: 16.03.2015 Naspäť Nahlásiť chybu

pripravuje podielu teplárni letiska Transpetrol Jahnátek TASR odpredaj


Sa pripravila legislatíva tak, aby toto čerpanie (prostriedkov z eurofondov presunutých v rámci operačných programov na boj s COVID-19, pozn.) bolo oveľa jednoduchšie ako bežne, čo je mimoriadne dôležité, lebo väčšinou, keď robíte nejakú zmenu, musíte si ju dať schváliť. Schvaľuje vám ju Európska komisia rok, teraz to pôjde bez schválenia veľmi rýchlo.

Už v polovici mája Európska komisia avízovala väčšiu flexibilitu pri čerpaní peňazí a zjednodušenie procesov, ktoré by nevyžadovali jej rozhodnutia niektorých pri zmenách v operačných programoch. Tvrdenie Richarda Rašiho preto hodnotíme ako pravdivé.

avízovala


...v predchádzajúcich prezidentských voľbách boli výsledky úplne odlišné, ako ukazovali prieskumy.

Prieskumy pre prezidentské voľby sa vzťahujú len na prvé kolo volieb. Posledné prezidentské voľby na Slovensku sa konali v roku 2014. Volebný prieskum spravili všetky relevantné agentúry, avšak ich výsledky sa výrazne nelíšili. Prvú priečku dlhodobo obsadzoval Robert Fico, druhá patrila Andrejovi Kiskovi. O tretiu priečku sa striedavo delili Procházka a Kňažko. V prvom kole nakoniec zvíťazil Robert Fico, druhé miesto obsadil súčasný prezident Andrej Kiska. Počas prezidentských volieb v roku 2009, pred prvým kolom hlasovania vo volebných prieskumoch viedol Ivan Gašparovič, druhú priečku obsadzovala Iveta Radičová. V prvom kole napokon zvíťazil Ivan Gašparovič s 46,71 %, na druhom mieste skončila Iveta Radičová s 38,05 %. Prezidentské voľby v druhom kole vyhral nakoniec Gašparovič. Výrok hodnotíme ako nepravdivý.

prieskum zvíťazil prieskumoch vyhral


... táto strana (SaS, pozn.) hovorí o tom, že treba znižovať dane, treba byť liberálnejší a treba hovoriť o ďalšom znižovaní verejného dlhu.

Tvrdenie Roberta Fica potvrdzuje volebný program strany SaS z roku 2016. V siedmej kapitole ( .pdf , s. 28) volebného programu strany sa píše: " ... chceme do konca volebného obdobia dosiahnuť štrukturálne vyrovnaný rozpočet verejnej správy a verejný dlh znížiť... " V tej istej kapitole sa píše aj o znižovaní daní: " Lepším riešením, než zvyšovať dane alebo plošne šetriť, je zvyšovať efektívnosť využívanie prostriedkov, ktoré má k dispozícii... " Strana SaS však spomína znižovanie daní i mimo svojho volebného programu. Znižovanie daní SaS spomína aj v dokumente Agenda 2020 vydanom vo februári 2018. V ňom sa píše: " Vrátime rovnú daň z príjmov a znížime jej sadzbu na 19 % ... Vrátime sadzbu dane vyberanej zrážkou z 35 % na 19 % ..." ( .pdf , s. 10). Strana SaS sa dlhodobo profiluje ako liberálna pravicová strana, čo potvrdil aj predseda strany Richard Sulík. V dokumente Slovensko podľa SaS vydanom v apríli 2018 sú zhrnuté liberálne požiadavky strany SaS: " Sme za registrované partnerstvá ... Sme za dekriminalizáciu marihuany ... Sme za odluku cirkvi od štátu ... A sme za eutanáziu, lebo podľa nášho názoru o svojom živote má rozhodovať jednotlivec " ( .pdf , s. 18). Výrok Roberta Fica označujeme ako pravdivý.

.pdf mimo .pdf liberálna .pdf


... mocenské zložky toho štátu (Kosova, pozn.) sú prelezené organizovaným zločinom, dokonca samotní najvyšší predstavitelia štátu sú podozriví ešte z vojnových zločinov z čias 90. rokov.

Ludia z okolia bývalého premiéra a súcasného prezidenta Kosova, Hashima Thaciho , sú velmi casto spájaní s organizovaným zlocinom. Podla niektorých zdrojov samotný Thaci má byt aj vojnovým zlocincom z 90. rokov. Výrok preto hodnotíme ako pravdivý. Európska komisia v roku 2010 prezentovala správu o organizovanom zlocine, ktorá poukázala na vážne podozrenia, informoval o tom Guardian . " Kosovo's prime minister is the head of a "mafia-like" Albanian group responsible for smuggling weapons, drugs and human organs through eastern Europe, according to a Council of Europe inquiry report on organised crime.(...) Hashim Thaçi is identified as the boss of a network that began operating criminal rackets in the runup to the 1998-99 Kosovo war, and has held powerful sway over the country's government since. " Správa obvinuje Thaciho aj zo zlocinu obchodovania s ludskými orgánmi a z vojnových zlocinov: " the executions and organ extractions allegedly occurred at two locations near the town of Fushe Kruje, 20 kilometres north of the Albanian capital, Tirana. Medical personnel who conducted the operations in a makeshift clinic arranged to ship the organs abroad ". Po medializácií zistení Thaci (resp. vláda) reagoval s vyhlásením, kde obvinuje vedúceho vyšetrenia Dicka Martyho zo zaujatosti. " It is clear that someone wants to place obstacles in the way of Prime Minister Hashim Thaci after the general election, in which, the people of Kosovo, placed their clear and significant trust in him to deliver the development program and governance of our country ."

prezidenta
Thaciho
Guardian
Správa
politikmi
Xhavit Haliti
WikiLeaks


A my dnes máme dva body v Českej republike a v Rakúsku, cez ktoré vieme dostať na územie Slovenska plyn. Je to toľko plynu, že to predstavuje trojnásobok objemu, ktorý potrebujeme pre domácu spotrebu.

Je pravdou, že Slovensko má ďalšie dva prístupové body cez ktoré vie doviesť plyn na naše územie. Konkrétne sa jedná o rakúsky Baumgarten a český Lanžhot. Podľa dostupných informácií, ich kapacita sa môže pohybovať na úrovni do 19 mld. m3 plynu ročne. V roku 2013 bola spotreba plynu na úrovni 5,3 mld. m3 plynu, v roku 2014 ju MH SR očakáva na úrovni 6 mld. m3. Išlo by teda o približne trojnásobok spotreby. Od 16. septembra 2014 by táto kapacita mohla dokonca presiahnuť 30 mld. m3 plynu ročne. Výrok hodnotíme ako pravdivý.

TASR , 4 marca 2014:

"Podľa hovorcu rezortu hospodárstva Stanislava Jurikoviča má Slovensko zabezpečenú infraštruktúru cez zrealizované projekty. Plyn by sme v krajnom prípade dostali týmito cestami: V rámci prepojenia slovenskej a českej prepravnej siete boli vykonané technické opatrenia, ktoré umožnia reverzný tok plynu z Českej republiky na Slovensko s kapacitou 36 mil. m3 denne. 24. októbra 2010 bolo v Baumgartene oficiálne sprevádzkované technické zariadenie, ktoré umožňuje využitie reverzného toku plynu v rámci prepravných sietí. Uvedený projekt získal finančné prostriedky z EÚ a kapacita prepojenia je 17 mil. m3 denne. "

SITA , 6. augusta 2014:

"Český prepravca plynu, spoločnosť Net4Gas, zvýši kapacitu svojej hraničnej preberacej stanice Lanžhot pre reverzný tok plynu na Slovensko o takmer 5 miliónov metrov kubických denne na úroveň 75 miliónov. ...Vyššie dodávky plynu začnú na Slovensko prúdiť od 16. septembra. V stredu o tom informovala spoločnosť Net4Gas."

Podľa dát International Energy Agency , Slovensko potrebuje plyn v objeme 5,3 mld. m3. SPP má 66 % podiel na slovenskom trhu a v roku 2013 predala podľa Výročnej správy 2013 plyn (s. 19) v objeme 3,3 mld. m3 plynu. 100 % spotreby plynu by teda jednoduchým prepočtom bolo nad 5 mld. m3 plynu.

Podľa preventívneho plánu Ministerstva Hospodárstva SR bude spotreba (pdf,s. 27) plynu nasledovná:

TASR
SITA
plánu
International Energy Agency
Výročnej
plánu


Hneď na druhý deň som ja osobne v mene strany Hlas-sociálna demokracia pri rokovaní o štátnom rozpočte navrhol pozmeňujúci návrh, aby všetci dôchodcovia, každý jeden bez ohľadu na to, či sú alebo nie sú očkovaní, dostali 200 EUR na finančnú pomoc.

Deň po schválení príspevkov pre zaočkovaných seniorov v hodnote 300 € Erik Tomáš vystúpil v NRSR. Za poslancov strany Hlas-SD Predložil pozmeňujúci návrh , v ktorom navrhli prispieť všetkým seniorom bez ohľadu na zaočkovanosť, sumou 200 €. Výrok preto hodnotíme ako pravdivý.

schválení 300 vystúpil návrh


Vy len odsúvate, beriete peniaze, nerozdeľujete ich (zmenami v druhom pilieri, pozn.), v prvom pilieri teraz, ale posúvate ten problém do budúcnosti, čím bude ešte horšie. Je to tak, pán minister, veď každý ekonomický analytik toto potvrdí.

Analýzy hovoria o potrebe reformy. Nájdeme však aj analytikov, ktorý považujú zmeny v sociálnom poistení a prerozdeľovaní medzi prvým a druhým pilierom ako dobré a nevyhnutné riešenie. Samotná analýza dopadov súčasnej reformy je pomerne slabá, neexistuje oficiálna prognostika dopadov reformy. Výrok hodnotíme ako nepravdivý, pretože niektorí analytici nehovoria o presúvaní problému v čase ale považujú súčasné riešenia za nevyhnutné a správne.

Analytik INESS Radovan Ďurana tvrdí:

" Odkladanie zásadnej reformy dôchodkového systému bude podľa neho znamenať vyššie náklady v budúcnosti. Penzijný systém na Slovensku by sa mal podľa INESS prehodnotiť od základov."

Novelu zákona o sociálnom poistení hodnotí R. Ďurana ako len dočasné riešenie len problémov prvého piliera, skutočné riešenie odkladá na budúce generácie.

Ján Šebo , docent Ekonomickej fakulty Univerzity Mateja Bela:

" Navrhované zmeny sú ekonomicky aj finančné správne , i keď pre budúcich dôchodcov to prinesie nižšie dôchodky."

Peter Goliaš, analytik INEKO hovori:

" Kľúčové opatrenia, ktoré pomáhajú zlepšiť udržateľnosť dôchodkového systému, sú predĺženie dôchodkového veku, zníženie miery náhrady a zníženie valorizácie na úroveň inflácie. Problém však je, že ich vláda odkladá až na rok 2016, čiže nie je záruka, že nová vláda bude s týmito zmenami súhlasiť, a navyše každý rok je stratený, pretože deficit Sociálnej poisťovne je už dnes obrovský. Čím viac to odkladáme, tým viac musíme financovať dôchodky z daní alebo na dlh , čo spomaľuje hospodársky rast."

Vladimír Baláž , prognostik Slovenskej akadémie vied: " Domnievam sa, že prispievajú (zmeny v zákone o soc. poistení k udržateľnosti prvého piliera. pozn), a to niekoľkými spôsobmi. Od roku 2017 sa má predlžiť vek odchodu do dôchodku, aj keď bude naviazaný na istú dĺžku dožitia. Je tam však istý posun v tom, že ľudia budú pracovať dlhšie. Ďalším faktorom je, že neúnosná miera v zásluhovosti v prvom pilieri sa redukuje. Budú tým poškodení lepšie zarábajúci ľudia, ale na druhej strane sa nebudú tak prudko otvárať nožnice medzi najnižšími a najvyššími dôchodkami."

Radovan Ďurana
hodnotí
Ján Šebo
Peter Goliaš, analytik INEKO hovori:
Vladimír Baláž


Nerobme zo Slovenska nejakú super extrémistickú krajinu. Veď vo všetkých veľkých štátoch sú nejaké radikálne skupiny. V Nemecku je to 15 %, v Španielsku skoro 30 %, vo Francúzsku skoro 30 %.

Ján Podmanický v tomto výroku porovnával postavenie extrémizmu doma a v západnej Európe, pričom podporou radikálnych hnutí v spomenutých štátoch chcel dokázať, že situácia na Slovensku nie je až taká zlá. Vzhľadom na rôzne okolnosti v týchto krajinách a na Slovensku, ale taktiež rôznym stupňom radikalizmu (resp. extrémizmu) politických strán, ktoré má Podmanický (pravdepodobne) na mysli je takéto porovnanie zavádzajúce a zľahčuje domácu situáciu. Podmanický nijako nešpecifikuje, ktoré radikálne skupiny má v daných štátoch na mysli, pravdepodobne však myslí strany AfD v Nemecku,Front Nationale vo Francúzsku a Podemos v Španielsku. AfD v Nemecku naozaj dosahuje podporu viac ako 15 %. V prípade francúzskej Front Nationale sa zasa ich "šéfka" Marine Le Penová v prieskumoch pred prezidentskými voľbami teší podpore viac ako 25 % resp. 30 %. Podemos získal v zatiaľ posledných parlamentných voľbách v júni 2016 21,1 %. Napriek tomu, že okrem Podemosu čísla Podmanickému sedia, je veľmi ťažké zaradiť tieto strany do jednej skupiny s ĽSNS, ktorá na Slovensku predstavuje extrémistickú stranu v parlamente. ĽSNS, AfD a Front Nationale spája populizmus, protimigrantská a protieurópska rétorika, avšak ĽSNS sa okrem týchto spomenutých znakov otvorene hlási k fašistickému dedičstvu a viacerí jeho predstavitelia spochybňovali holokaust a obdivujú fašistický Slovenský štát: "In contrast to most of Europe’s far-right groups, “it’s truly neo-Nazi, it advocates the legacy of the Nazi war state,” hovorí Chmelár. Aj podľa Miroslava Mareša, experta na extrémizmus z Masarykovej univerzity patrí ĽSNS spolu s maďarským Jobbikom a gréckym Zlatým úsvitom k najviac otvorene neo-nacistickým stranám v Európe. Nutno priznať, že s fašistickým dedičstvom sa vyrovnávala počas svojej predchádzajúcej epochy aj Front Nationale , keďže bola spoluzaložená niekoľkými bývalými kolaborantmi z Vichistického Francúzska. Počas prvých rokov jej existencie mala taktiež omnoho tvrdšiu rétoriku, avšak po nástupe Marine le Penovej do postu predsedkyne ju strana výrazne zjemnila. Strana Podemos sa nachádza na opačnej strane politického spektra ako ostatné spomenuté strany. Často je označovaná za ľavicovo-populistickú, podobne ako v niektorých prípadoch aj SMER. Podemos nezdieľa s ostatnými stranami ani protiimigrantskú a protieurópsku rétoriku, preto sa len ťažko môže s ĽSNS porovnávať. Nutnosťou je v tomto prípade aj oddeliť pojmy "radikálny" a "extrémny". Ján Podmanický podľa kontextu, v ktorom je použité, považuje slovo "radikálny" za synonymum slova "extrémny" čo, ale nie je politologicky presné a slová je nutné oddeľovať. Potvrdzuje to aj politológ Peter Spáč: "Všetko závisí od chápania pojmu "radikálny". V zásade sa zvykne odlišovať "radikálna" a "extrémna" ľavica/pravica, ale je fakt, že v anglickom jazyku (čo je dominantný jazyk vedy) sa pojem "far left / far right" často využíva aj ako zastrešujúci pojem pre obe podskupiny. Jednoducho povedané, nie je univerzálna zhoda, ako s danými pojmami narábať. Osobne si však myslím, že je v rámci krajných ľavíc/pravíc potrebné dané podskupiny vymedzovať. Strany typu ĽSNS alebo maďarský Jobbik sú extrémne a viaceré západoeurópske okrajové strany nedosahujú ich radikalizmus." Čo sa týka preferencii strany Kotleba-ĽSNS, podľa prieskumu agentúry Focus z januára 2017, má podporu 10,2 % voličov. Dátum zverejnenia analýzy: 06.02.2017 Naspäť Nahlásiť chybu

dosahuje
teší
získal
spája
hovorí
podľa
Jobbikom
Zlatým úsvitom
Front Nationale
označovaná
prípadoch
Focus


Za mnou ostalo 250 km stavebných povolení na základe tohto protiústavného zákona (o vyvlastňovaní, pozn.). Ja keď som nastupoval, som zdedil 12 km stavebných povolení.

Neporadilo sa nám nájsť žiadne informácie pre potvrdenie, alebo vyvrátenie tohto výroku.


Keď sa bavíme o jednopodlažnom skeletovom alebo o skladovom parkovisku alebo zjednodušenom parkovacom dome tak tá cena môže byť niekde medzi 6 a 8 tisícmi na jedno parkovacie miesto. Pri podzemných je to výrazne a násobne drahšie.

Keďže nepoznáme konkrétne detaily danej stavby nemožno sumu 6 až 8 tisíc na jedno parkovacie miesto overiť. Možno iba predpokladať,že vymenované jednoduchšie varianty budú lacnejšie než projekt podzemného parkoviska, ktorý vyžaduje napr. zložitejšiu úpravu terénu. O konkrétnom rozdiele však možno iba ťažko hovoriť.


Kresťanskodemokratického hnutie má 17 tisíc členov.

Aktuálny stav členskej základne sa nám nepodarilo dohľadať. Webová stránka KDH uvádza posledný údaj z 30. novembra 2009, kedy malo hnutie 14 000 členov.

KDH


...poviem napríklad šéfa McROY-u, podpredsedu RUZ, ktorý sám avizuje, že narastie zamestnanosť v tomto roku o 1%.

Republiková únia zamestnávateľov nemá predsedov ani podpredsedov. Je však pravdou, že Sirota, ktorý je predsedom predstavenstva personálnej agentúry McRoy Group, je viceprezidentom RÚZ, čo je z hľadiska hierarchie podobná pozícia ako podpredseda. Sirota sa skutočne vyjadril, že očakávajú rast zamestnanosti o 1%, podmienil to však vývojom v exportných trhoch, ale aj opatreniami vlády. RÚZ má prezidenta (Jusko) a 9 viceprezidentov - medzi nimi aj Luboš Sirota , predseda predstavenstva personálnej agentúry McRoy Group. Ten 21. januára 2014 pre HN ohľadom vývoja nezamestnanosti a zamestnanosti na rok 2014 povedal: “Očakávame mierny pokles (nezamestnanosti, pozn.) k úrovni okolo 13 percent a rast zamestnanosti približne jedno percento . Závisieť to bude najmä od vývoja na exportných trhoch, ale tiež od opatrení vlády. Žiadne výrazné reštrikcie v období kandidatúry Roberta Fica za prezidenta však neočakávame.” Dátum zverejnenia analýzy: 17.02.2014 Naspäť Nahlásiť chybu

RÚZ
Luboš Sirota


Prešli sme prvým kolom a vo finále štvrtá strana, vtedy konkrétne SDKÚ obštrukciou nezvolilo tú osobu, ktorá mala väčšiu podporu Evu Mišíkovú.

O využití obštrukcie písalo 4.11. aj SME: "Poslanci začali s tajnou voľbou generálneho prokurátora. Niektorí členovia klubu SDKÚ zjavne pristúpili k obštrukcii: vyzdvihli si hlasovacie lístky, ale neodovzdali ich."

písalo 4.11.


Chcel by ste tento súboj a za vaše, dvoch rokov Ivety Radičovej vlády to bolo 18 000 ľudí navyše, za nášho obdobia, dlhodobo nezamestnaných, všetky kategórie. Za naše obdobie 15 000 dolu.

Podľa údajov od Ústredia práce, sociálnych vecí a rodiny bolo v júli 2010 dlhodobo nezamestnaných 174 485 ľudí, 190 168 ľudí v apríli 2012 a 172 908 ľudí v decembri 2015. Ide teda o nárast o 15 683 za vlády Ivety Radičovej a pokles o 17 260 počas terajšej vlády. Kažimír nepresne uvádza tieto čísla a hoci v prípade Ficovej vlády môže odkazovať na najnovšie, zatiaľ nezverejnené štatistiky, v prípade vlády Ivety Radičovej sú štatistiky aktuálne za celé obdobie. Výrok preto hodnotíme ako nepravdivý. Podľa mesačných údajov od Ústredia práce, sociálnych vecí a rodiny ( ÚPSVaR ) bolo v júli 2010 dlhodobo nezamestnaných 174 485 ľudí, 190 168 ľudí v apríli 2012, a 172 908 ľudí v decembri 2015. Ide teda o nárast o 15 683 za vlády Ivety Radičovej a pokles o 17 260 počas terajšej vlády.

ÚPSVaR júli apríli decembri


Jedna krajina v Afrike, ktorá sa volá Rwanda. Pred niekoľkými rokmi sa tam pobili dva kmene. Jeden kmeň sa volal Tuci a druhý sa volal Hutu a jeden kmeň dokázal vyvraždiť za mimoriadne krátke obdobie 800-tisíc členov druhého kmeňa. Bolo to systematické vyvražďovanie, ktoré nemalo obdobu. Celý svet sa na to pozeral a nikoho to nezaujímalo, pretože okrem malárie a komárov v Rwande nič iné nie je.

Počas genocídy v Rwande v roku 1994 skutočne nedošlo k zásahu medzinárodného spoločenstva počas dlhého obdobia a aj neskôr bol zásah veľmi limitovaný. Dôvodom však bola hlavne obava pred vlastnými stratami, ktorá v tom období prevládala, najmä po amerckom fiasku v Somálsku. Predseda vlády zavádza keď hovorí, že v Rwande sa nenachádza nič a snaží sa vytvoriť dojem, že to bol dôvod nečinnosti svetového spoločenstva. Rwanda má nezanedbateľné nerastné bohatstvo a objavujú sa stále nové náleziská zdrojov . Fico tak nekorektne spája nepresnú informáciu o nerastných zdrojoch v Rwande a absenciu intervencie na zastavenie genocídy. V roku 1994 bola populácia Rwandy zložená z troch etnických skupín - Hutu (cca 85%), Tutsi (14%) a Twa (1%). V krajne v tom čase narastali sociálne, politické a ekonomické problémy, z ktorého príslušníci kmeňa Hutu obviňovali menšinu Tutsi. Dňa 6. apríla 1994 bolo zostrelené lietadlo s prezidentom Habyarimanom, príslušníkom kmeňa Hutu. Násilnosti sa začali ihneď po tomto incidente, kedy sa kmeň Hutu rozhodol zlikvidovať celú populáciu kmeňa Tutsi. Vyvraždené boli celé rodiny a počas nasledujúcich týždňov počet obetí vzrástlo na 800 000, čo predstavovalo asi tri štvrtiny populácie Tutsi. 100 dní trvajúca genocída skončila keď skupina rebelov ovládaná príslušníkmi kmeňa Tutsi (RFP), porazila režim vedený kmeňom Hutu a k moci sa dostal prezident Paul Kagame. Mnohí zahraniční lídri odmietali uznať genocídu, a misia OSN nikdy nedostala mandát na zastavenie násilností. Rwanda má náleziská viacerých minerálov. Nachádzajú sa tu ložiská zlata, cínu, volfrámu a metánu. O náleziskách sa vedelo už v 90. rokoch, dôkazom sú právne úpravy upravujúce ťažbu nerastných surovín. Nerastné suroviny sa ťažili v Rwande už dávno pred genocídou. Dátum zverejnenia analýzy: 08.09.2014 Naspäť Nahlásiť chybu

bohatstvo zdrojov Rwandy lídri Rwanda náleziskách ťažili


Napríklad v roku 2012 to nie sú 4 % za poistencov štátu, ale po rozpustení rezervy v celoročnom pohľade je to 4,16 %, čo mala vláda Ivety Radičovej do zdravotníctva v tomto roku. Pretože pripravovala rozpočet. Faktom je, že 4 % v budúcom roku znamená reálne, ja by som to povedal, v peniazoch, lebo hovoríme o nejakom iluzornom percente, o 70 miliónov eur menej za poistencov štátu, ako ide tento rok. Ako dala vláda Ivety Radičovej. O 55 centov na jedného poistenca štátu mesačne menej, ako dala vláda Ivety Radičovej. O 5 % menej.

Výrok hodnotíme ako zavádzajúci. V. Novotný síce správne udáva percento, ktoré tohto roku platí štát za svojich poistencov, avšak neuvádza presné okolnosti, za ktorých k tomuto navýšeniu došlo. Podobný výrok sme overovali 6. mája 2012 pri R. Ficovi v diskusnej relácii V politike. Vtedy sme podľa správy SITA z mája 2012 uviedli, že výška sadzby poistného pre poistencov štátu na rok 2012 je na úrovni 4 %. Ako však uviedla SITA v auguste 2012, " Odvod za poistencov štátu sa zvyšoval naposledy v júli (2012, pozn.), a to zo 4 na 4,32 %. Na tejto úrovni má zotrvať do konca roka. Vyššie platby za poistencov štátu zdravotným poisťovniam umožnilo rozpustenie 50-miliónovej rezervy, a to na základe novely zákona o zdravotnom poistení Richarda Rašiho (Smer-SD). Tieto zdroje mali pokryť chýbajúce financie na zvýšené platy lekárov a sestier. " Ako SITA ďalej uviedla, " Peniaze teda dorazia prostredníctvom vyšších platieb za poistencov štátu zdravotným poisťovniam a následne poskytovateľom zdravotnej starostlivosti v druhom polroku. " V. Novotný má pravdu vo výške percenta, ktoré platí štát za svojich poistencov. Vzhľadom na to, že za január 2012 až júl to boli 4 % a od júla do konca roka to má byť 4,32 %, priemerne na rok 2012 to vychádza na spomínaných 4,16 %. Rezervu 50 miliónov eur schválil parlament v štátnom rozpočte v roku 2011. Ako však uvidela SITA " Rezervu 50 mil. eur pre sektor zdravotníctva presadila strana Smer-SD. Bola to podmienka najsilnejšej opozičnej strany za pomoc pri schvaľovaní tohtoročného štátneho rozpočtu. " Ako správa ďalej uvádza, vláda I. Radičovej ešte vo februári 2012 neuvažovala o využití tejto rezervy. Výrok preto hodnotíme ako zavádzajúci, pretože zvýšenie percenta na platby štátu svojim v roku 2012 poistencom nebolo naplánované a schválené v štátnom rozpočte, ktorý pripravovala vláda I. Radičovej. Schválená bola len rezerva pre zdravotníctvo, ktorá však tiež nebola prioritne navrhnutá vtedajšou vládou. DRUHÁ ČASŤ - od "Faktom je, že 4 %...." - Nepravda Výrok hodnotíme ako nepravdivý, keďže V. Novotný neudáva správne sumy pri porovnaniach platieb štátu za poistencov v roku 2011 (za vlády I. Radičovej) s predpokladanými platbami v roku 2013. Štát je platiteľom zdravotného poistenia za tzv. poistencov štátu a za určitých podmienok aj za zamestnancov a samostatne zárobkovo činné osoby. Zákon č. 580/2004 Z. z. o zdravotnom poistení, v § 11 ods. 7 definuje skupiny obyvateľov, za ktoré je štát platiteľom poistného. Medzi ne patria napr. nezaopatrené deti, osoby poberajúce dôchodok či osoby, ktoré sú vedené v evidencii uchádzačov o zamestnanie. O výške sadzby poistného pre poistencov štátu sa rozhoduje pri schvaľovaní štátneho rozpočtu. Uvádza sa ako určité percento z vymeriavacieho základu, ktorým je priemerná mzda v ekonomike spred dvoch rokov. Ako uviedla SITA , podľa aktuálneho návrhu štátneho rozpočtu, by platby za poistencov štátu mali byť v roku 2013 na úrovni 4 %. V roku 2012 platil štát za svojich poistencov od januára do júla rovnako 4 %, v júli stúpla táto platba na 4,32 % a na tejto úrovni sa má udržať do konca roka 2012. V roku 2011, za vlády I. Radičovej, boli odvody na úrovni 4,32 %. Ako ďalej uvádza správa, v roku 2011 zaplatil štát za svojho poistenca mesačne 32,16 eur (pri 4,32 %) a prvom polroku tohto roku 30,76 eura (pri 4 %). V druhom polroku 2012 bude podľa SITA mesačná platba štátu 31,54 eur, od nasledujúceho roku (2013, pozn.) by sa suma mala znížiť na 31,44 eur. Podľa týchto údajov bude mesačná platba štátu za poistenca v roku 2013 o 72 centov nižšia ako bola v roku 2011, teda počas vlády I. Radičovej. Je to však pokles len o 2,24 % a nie 5 %, ako uvádza V. Novotný. V. Novotný udáva nesprávne číslo aj pri objeme financií, ktoré štát vyčlenil na platenie poisteného pre svojich poistencov. Podľa rozpočtu SR na rok 2012 , bolo na kapitolu Poistné za poistencov štátu v rozpočte Ministerstva zdravotníctva SR, vyčlenených 1 218 096 000 eur. K tejto sume môžeme pripočítať rezervu 50 mil eur, ktorá nakoniec išla na platby za poistencov. Za rok 2012 to tak spolu tvorí 1 268 096 000 eur. Podľa predbežného návrhu rozpočtu na rok 2013 sa v tejto kapitole počíta so sumou 1 263 888 000. V roku 2013, tak predbežne pôjde na platby poistencov štátu o 4,2 mil eur menej, ako v roku 2012, nie 70 mil eur ako uvádza V. Novotný.

SITA SITA SITA SITA Zákon SITA SITA 2012 2013


...aj keď premiér Fico to posunul ešte o krok ďalej a podáva žalobu na Európsku komisiu, k čomu nepristúpil ani maďarský premiér Orbán a Sobotka sa jednoznačne vyjadril za Českú republiku...

R. Fico vyhlásil 23. septembra 2015, že Slovensko nebude rešpektovať povinné kvóty a podá žalobu na súd v Luxemburgu proti právne záväznému aktu o kvótach. Taktiež dodal, že SR neimplementuje do svojej legislatívy prijatý záväzný právny akt, čím podstúpi konanie proti členským krajinám (infringement). Potom ako sa Poľsko rozhodlo podporiť kvóty, Slovensko bolo medzi štyrmi krajinami (Slovensko, Česko, Maďarsko, Rumunsko), ktoré nesúhlasili s povinným kvótnym systémom na prerozdelenie 120.000 utečencov z Grécka a Talianska medzi členské štáty EÚ. Český premiér, B. Sobotka, napriek nesúhlasu s kvótami, nepristúpil k podaniu žaloby, keďže nemal v záujme vyeskalovať právny konflikt s európskymi partnermi. Maďarsko napriek kritike kvótneho systému žalobu nepodstúpilo . Slovensko teda ostáva jediným zo štátov odmietajúcich kvóty, ktoré sa bude s EÚ súdiť. Výrok hodnotíme ako pravdivý.

vyhlásil rozhodlo bolo nepodstúpilo


Pri zanedbávaní povinnej školskej dochádzky presadíme namiesto pozastavenia výplaty rodinných dávok prístup, že za mesiac, v ktorom bude viac ako päť neospravedlnených hodín, ich štát vôbec nevyplatí. Zrušíme faktickú priestupkovú imunitu sociálne odkázaných, ktorým sa pokuty nemôžu strhávať zo sociálnych dávok.

Úrad práce, sociálnych vecí a rodiny rozhoduje o.i. aj o zastavení výplaty prídavku na dieťa a príplatku k prídavku na dieťa oprávnenej osobe v prípade, ak z písomnej informácie o školskej dochádzke poskytovanej školou vyplynie, že dieťa zanedbáva plnenie povinnej školskej dochádzky (§ 12 ods.2 z. č. 600/2003 Z.z .)

600/2003 Z.z
Exekučný poriadok